Protestvovali bivši radnici KTK – ove Fabrike obuće Goruša\nOtpušteni radnici Fabrike obuće Goruša koja je bila dio KTK Visoko, a koju je krajem prošle godine kupila kompanija „Prevent“, okupili su se danas na ulazu u firmu u Goruši, protestujući zbog otkaza koje su dobili i tražeći svoja radnička prava. Ukupno 43 radnika dobila su u prethodnom periodu otkaz, a otkaz je uslijedio, kako tvrde, nakon što su pozvani na razgovor u kompaniju, te nakon što su im bili ponuđeni anketni listići na kojima su se trebali izjasniti da li prihvataju posao šivaća.\n– Aposlutno je apsurdno da smo dobili otkaze prije nego što smo i počeli da radimo za Prevent. Našu fabriku krajem prošle godine kupila je kompanija Prevent, mi smo potpisali Ugovore, a nakon što nismo uspjeli izvaditi ni ljekarska uvjerenja za posao, a kamoli početi raditi, dočekali su nas otkazi. – kazao nam je Elvir Mostić jedan od otpuštenih radnika. Okupljeni radnici su istaknuli da nisu neradnici kako ih neko pokušava predstaviti, da neki od njih imaju i po 30 godina radnog staža, i da nakon što im je ostalo 14 godina neuvezanog radnog staža u KTK-u, sada imaju novi problem. Radnici ističu da će nastaviti sa protestima i da će se svim mogućim pravnim sredstvima boriti da dokažu da su otpušteni na neregularan način. Iz „Preventa“ se na protestima nije niko pojavio, a iz ove kompanije su se oglasili saopćenjem u kojem ističu da je „Prevent“ zaposlio svih 130 radnika nakon što je krajem prošle godine privatizirana fabrika KTK u Goruši, ali da su otkaz dobili uposlenici koji su odbili ponuđeni angažman.\n– Prevent je zaposlio svih 130 uposlenika KTK te preuzeo imovinu kroz koju će realizirati dalje investicije. Dio uposlenika odbio je ponuđeni angažman kao i obuku za isti te im je uručen otkaz ugovora o radu, prema zakonskim okvirima – saopćeno je iz Prevent grupacije.\nPočeo protest otpuštenih radnika privatizirane fabrike obuće Goruša Visoko\n6. sjednica Skupštine Zeničko-dobojskog kantona


Jačanje političkog dijaloga između Srbije i Demokratske Narodne Republike Koreje\nPrvi potpredsednik Vlade i ministar spoljnih poslova R. Srbije I. Dačić primio je danas ambasadora Demokratske Narodne Republike Koreje Ri Pjong Dua (Ri Pyong Du), koji je u R. Srbiji akreditovan na nerezidencijalnoj osnovi iz Rumunije.\nUz konstataciju da u bilateralnim odnosima dve zemlje nema otvorenih pitanja, ukazano je na dugotrajno prijateljstvo dve zemlje, koje ove godine obeležavaju 70. godišnjicu od uspostavljanja diplomatskih odnosa. U tom smislu je ukazano na potrebu jačanja političkog dijaloga i razgovarano o mogućnosti realizacije međusobnih poseta.\nPPV i MSP I. Dačić je ponovio stav R. Srbije u prilog denuklearizacije Korejskog poluostrva i rešavanja nuklearnog pitanja DNR Koreje mirnim putem, odnosno pregovorima involviranih strana. Pored toga, sa naše strane je pozdravljeno održavanje istorijskog samita između SAD i DNR Koreje u Singapuru 12. juna o.g, uz nadu da će pozitivan trend u cilju postizanja trajnog mira na Korejskom poluostrvu biti nastavljen i ubuduće.\nAmbasador Ri Pjong Du je izneo spremnost za jačanje bilateralne saradnje između DNR Koreje i RS, podsetivši na tradicionalno prijateljske višedecenijske odnose dve zemlje.\nKljučne reči: Koreja DNR Ivica Dačić Ministar spoljnih poslova


Justinu Bieberu preti tužba : Crveni tepih\nŽrtve online telefonske šale mladog pevača prete da će obeštećenje potražiti na sudu.\nNaime, Justin Bieber je nedavno pokušao da našali na svom Twitteru postavivši telefonski broj bez zadnje cifre i pozvao obožavatelje da pogode koji broj nedostaje i pozovu ga. Šala međutim nije bila jako smešna dvema osobama u Teksasu, čiji telefonski brojevi su nakon Justinove šale bili bombardovani hiljadama poziva Bieberovih fanova koji su pokušali da pogode tačan broj telefona…\nSajt TMZ izveštava da je advokat dve osoba – žene po imeni Dilcie i muškarca po imenu Kent – nazvala Bieberov postupak “nesmotrenim” i dodala da njeni klijenti traže odštetu za pretrpljenu neugodnost.\nDosad je predloženo nekoliko nekoliko načina na koje bi Bieber mogao da nadoknadi štetu – od finansijske odštete, ulaznica za njegov koncert, do toga da bi Bieber trebalo da promoviše online projekt na kojem Kent trenutno radi.\nProšlog meseca Bieber je navodno kontaktirao svoj advokatski tim zbog mogućnosti podizanja tužbe protiv proizvođača igrice za mobilne telefone “Joustin Beaver”, u kojoj se bez odobrenja pojavljuje lik koji liči na pevača.\nJustin Beiber trenutno radi na svom trećem studijskom albumu “Believe”, a prvi singl s albuma “Boyfriend” objavljen je juče.


Aleksandar Ristić – Astronomsko udruženje "Eureka" – Kruševac\nAleksandar Ristić je 22-godišnji Kruševljanin koji je završio drugu godinu Visoke tehničko – tehnološke škole strukovnih studija u Kruševcu na smeru informatika i računarstvo i svoju karijeru vidi u oblasti neformalnog obrazovanja, psihoterapije ili u ljudskim resursima. Veliki je obožavalac timskog rada, izazovnog okruženja i međunarodnog okruženja. Pored formalnog obrazovanja, ima tendenciju da unapredi svoje znanje neformalnim obrazovanjem ulaganjem vremena za putovanja u inostranstvo i istraživanjem privilegija multikulturnih zajednica, pa je samim tim završio sertifikovanu jednogodišnju obuku za omladinskog lidera. Aktivan je u NVO sektoru tri godine i učestvovao u brojnim narodnim i međunarodnim aktivnostima (konferencije, forumi, kampovi, festivali, trening kursevi, omladinske razmene…)\nSklonosti ka astronomiji potiču od najranijih dana, te je postao aktivan član udruženja davne 2011. godine i sa velikim entuzijazmom aktivno radi na promociji astronomije u gradu. Od samog početka, cilj mu je da zajedno sa kolegama i koleginicama napravi astronomsku opservatoriju u svom rodnom gradu. Jedan je od organizatora posmatračkih aktivnosti u gradu i sam je učesnik velikog broja astronomskih aktivnosti. Od kad je u udruženju, ispratio je sve aktivnosti (posmatranja, predavanja, učešće na projektima, astrofotografila i sl. )\nU 2016. godini po registraciji udruženja izabran je za potpredsednika astronomskog udruženja „Eureka“. Trenutno je angažovan i na Srpskoj naučnoj televiziji kao dopisnik/saradnik.


Institut za onkologiju i radiologiju SrbijeSvetski dan borbe protiv karcinoma jajnika - Institut za onkologiju i radiologiju Srbije\nInstitut za onkologiju i radiologiju Srbije > Uncategorized @sr > Vesti > Svetski dan borbe protiv karcinoma jajnika\nBy admin on May 15, 2014 in Vesti\n8. maja obeležen je Svetski dan borbe protiv karcinoma jajnika. Tim povodom, na Beogradskom hipodromu u 11 časova bila je održana konferencija za novinare pod nazivom “Savladajmo prepreke”. Medijima su se obratiti lekari, javne ličnosti i predstavnici Udruženja građana za borbu protiv raka jajnika “Progovori”.\nKarcinom jajnika je vodeći uzrok smrti od ginekoloških maligniteta. U Srbiji se svake godine novodijagnostikuje 935 žena sa karcinomom jajnika, a svake godine bitku sa ovom bolešću izgubi 530 žena. Po stopi novoobolelih i umrlih od karcinoma jajnika, Srbija je na 4. mestu u Evropi.


Objavljeno: 12.03.2013, 16:57:01\nNema prinudne naplate dugova građana\nU Srbiji za sada ne postoji zakonska mogućnost prinudne naplate dugova građana, niti trgovanje njihovim bankarskim dugovanjima, jer 4,7 odsto nenaplativih kredita fizičkim licima nije alarmantno, izjavio je danas generalni..\nTanjug video, ilustracija\nBEOGRAD - U Srbiji za sada ne postoji zakonska mogućnost prinudne naplate dugova građana, niti trgovanje njihovim bankarskim dugovanjima, jer 4,7 odsto nenaplativih kredita fizičkim licima nije alarmantno, izjavio je danas generalni sekretar Udruženja banaka Srbije (UBS) Veroljub Dugalić.\nDugalić pretpostavlja da je to razlog zašto Narodna banka Srbije (NBS) nije donela odluku da uvede prinudna naplata fizičkim licima, već ih samo može ustupiti drugoj banci (refinansiranje). Prema njegovoj oceni, jedan od razloga zašto je od 11. marta, prema odluci NBS, uvedena prinudna naplata dugova pravnim licima, to što je kod njih evidentirana četvrtina nenaplativih dugovanja u zemlji.\nProfesor Beogradske bankarske akademije Zoran Grubišić rekao je Tanjugu da on nije za to da se bankama dozvoli prinudna naplata dugova građana preko posrednika, ocenjujući da bi ipak bolje rešenje moglo da se nađe na relaciji banka - klijent, pre konačnog rešenja preko aktiviranja garancije za kredit.\nGrubišić je ukazao da ni bankama ne odgovara aktiviranje hipoteka već vraćanje odobrenog kredita i predočio da bi NBS trebalo da odobri neke stimulanse bankama, poput poreskih olakšica ili oslobađanja od nekih nameta da bi im pomogla da reše problem naplate kredita građanima, kao što je to omogućeno u naplati zaostalih potraživanja od privrede.\n"Mislim da su to bolja i kvalitetnija rešenja i dugoročno održiva", naglasio je Grubišić.\nTrgovanje bankarskim dugovima građana Srbiji za sada je zakonom zabranjeno, mada neke agencije za naplatu potraživanja vrše pritisak na nadležne da izmene zakon, jer fizička lica, prema podacima Udruženja banaka Srbije, trenutno kasne sa otplatom kredita u ukupnom iznosu od 246 miliona evra. Kada su u pitanju pravna lica, njihov problematičan kredit banka može da naplati tako što će ga, uz popust, prodati nekoj specijalizovanoj agenciji ili drugoj zainteresovanoj firmi i mada na taj nacin dobija samo deo gotovine, ona se oslobađa tereta lošeg zajma koji od banaka zahteva dodatna rezervisanja novca.\nPrema odluci NBS, od 11. marta privatni izvršitelji, koji imaju sertifikovan elektronski potpis moći će da dostavljaju zaključke Odeljenju prinudne naplate u Kragujevcu, preko veb-aplikacije. Ceo projekat elektronskog slanja zaključaka sa elektronski sertifikovanim potpisom izvršitelja započet je sredinom 2012. godine, sa ciljem da se izmeni način dostavljanja zaključaka privatnih izvršitelja, odnosno, da bbi se prinudna naplata obavljala brže i efikasnije.\nPrema zvaničnim podacima, u Srbiji je od ukupno 55 registrovanih privatnih izvršitelja, samo 36 pribavilo elektronski potpis i moći će da šalju zaključke elektronski u Prinudnu naplatu, a ne kao do sada u papirnom obliku, preporučenom pošiljkom.\nTagovi: dugovanja, prinudna naplata, Udruženje banaka Srbije, Veroljub Dugajić, krediti\nObjavljeno: 12.03.2013, 13:24:56\nUdruženje banaka protiv administrativnog ograničenja kamata\nGeneralni sekretar Udruženja banaka Srbije (UBS) Veroljub Dugalić izjavio je danas da je kreditna aktivnost banaka u februaru nastavila da stagnira, ocenjujući da je uslov ...


pink.rs | Vučić za Fejs TV: Ne pravimo srpski svet, hoćemo jak region!\nVučić za Fejs TV: Ne pravimo srpski svet, hoćemo jak region!\n"Tako ništa nećemo da uradimi", poručio je on.\nNa Hadžifejzovicevo primedbu misli li na "Mali Ssengen", Vučić kaže da to svako može da to zove kako želi, na šta je Hadžifejzović uzvratio da ga neki nazivaju "srpski svet" .\nVUČIĆ RAZGOVARAO SA MINISTROM SPOLJNIH POSLOVA SEVERNE MAKEDONIJE: Odnosi naše dve zemlje su od najveće važnosti za ceo region (FOTO)\nPREDSEDNIK VUČIĆ NA SAMITU O KLIMATSKIM PROMENAMA: Srbija radi na energetskoj efikasnosti, uz obnovljive izvore energije


Baka (110) ostvarila svoj životni san i postala zvezda na društvenim mrežama\nBritanka Ejmi Hokins, 110-godišnjakinja koja je otpevala pesmu “It’s A Long Way to Tipperary” postala je zvezda na TikToku nakon što je njen 14-godišnji unuk objavio video na svom profilu.\n♬ original sound – Sacha Freeman Baka je pesmom obeležila 110. rođendan i pokupila >> Pročitaj celu vest na sajtu 011vodič.com << simpatije korisnika na društvenoj mreži.\nNjena porodica je za BBC objasnila kako je 110-godišnjakinja za vreme Prvog svetskog rata putovala i nastupala širom Velike Britanije. Karijeru je prekinula vrlo rano jer joj je majka zabranila da nastupa smatrajući da to nije nešto čime devojčica treba da se bavi.\nEjmi je imala sedam godina kada se rat završio, a od tada nije zaboravila stihove pesama koje je pevala kao dete. Njena ćerka Hana ispričala je kako svakodnevno pevuši različite pesmice i uvek raspoloženo pita:\n“Hoćete li još neku?”.\nPorodica je rekla kako u početku nije mogla da veruje da je video postao viralan, kao i da su oduševljeni komentarima na internetu.\n– Ljudi su se rasplakali, neki su govorili da im nedostaje njihova porodica, dok su drugi pričali svoje životne priče. Sve reakcije su bile veoma iskrene, vratile su nam veru u ljude – rekla je porodica starice.\nThe post Baka (110) ostvarila svoj životni san i postala zvezda na društvenim mrežama appeared first on Zenski Magazin.


Nedostatak prevodioca i advokata veliki problem za pravosudni sistem na Kosovu - Gorapress.net\n19.02.2020. u 19:16\nNedostatak prevodioca i advokata veliki problem za pravosudni sistem na Kosovu\nO statusu pravosuđa i advokatske prakse na Kosovu, danas su u Severnoj Mitrovici, na konferenciji koju je tim povodom organizovala NVO Centar za zastupanje demokratske kulture (ACDC), svoje mišljenje izneli generalni direktor Sekretarijata Sudskog Saveta Кosova Škeljzen Maljići, predsednik Advokatske Кomore Кosova Osman Havolji, predsednik Osnovnog Suda u Mitrovici Nikola Kabašić, dok se kao gost pojavio i specijalni predstavnik Generalnog Sekretara UN Zahir Tanin.\nRad pravosudnih organa koji su se, od oktobra 2017. integrisali u kosovski sistem, a prema sporazumu postignutom u Briselu, iz godine u godinu je bolji, ali su i dalje neophodni određeni uslovi za nesmetan rad, zajednički je stav panelista.\nJedan od glavnih problema jeste i pitanje prevodilaca, koji osim u Osnovnom sudu u Severnoj Mitrovici, nedostaju i u ostalim pravosudnim institucijama širom Kosova.\nPredsednik Osnovnog suda u Severnoj Mitrovici Nikola Kabašić je rekao da je prilikom integracije bilo predviđeno samo jedno radno mesto za stručnog prevodioca, ali da je nakon godinu dana pregovaranja i ukazivanja na problem, taj broj je povećan na pet koji su raspoređeni u samom sudu, i još po jedan u sudskim jedinicama u Vučitrnu, Srbici, Zubinom Potoku i Leposaviću.\n„To nije dovoljno, jer samo u Mitrovici ima 28 sudija, a mi kao sud smo po zakonu dužni da obezbedimo prevod u svakom postupku. Tražili smo pomoć različitih međunarodnih organizacija koje su nam pomogle da sud profunkcioniše. U poslednjih godinu dana tu obavezu je na sebe preuzeo Unmik koji pomaže rad suda sa deset prevodioca“, rekao je Kabašić.\nSpecijalni predstavnik Generalnog sekretara UN Zahir Tanin je naglasio da je proces integracije pravosuđa na severu Kosova bio složen i Unmik je u tome pružio pomoć.\n„Mi smo to pomagali, jer je deo sporazuma postignutog u Briselu, ali i zbog toga što je integracija donela pozitivne korake za građane na severu. U tom smislu podržavamo i zapošljavanje prevodioca, kao i nabavku opreme za simultano prevođenje u Osnovnom sudu u Mitrovici“, rekao je Tanin.\nNa problem prevođenja ukazao je i generalni direktor Sekretarijata Sudskog Saveta Кosova Škeljzen Maljići koji je istakao da je teško naći stručne ljude koji mogu obavljati taj posao, i zato na tome treba raditi u budućnosti.\nOn je ocenio da je rad Osnovnog suda u Mitrovici iz godinu u godinu sve bolji i da je prošle godine posao dobilo sedam srpskih sudija.\nPredsednik Advokatske komore Kosova Osman Havoli je organizovanje ovakvih konferencija ocenio kao dobro, jer je to prilika da se razmene mišljenja i sazna gde se može adresirati i tražiti rešenje za probleme.\nOno što je interesovalo mlade ljudi koji su prisustvovali današnjoj debati je i pitanje priznavanja diploma i pravosudnih ispita stečenih u Srbiji.\n„To je problem koji treba da se reši između vlade Kosova i Srbije potpisivanjem sporazuma o uzajamnom priznavanju diploma. Očekujem da će se prebroditi te poteškoće i da će se ljudima izaći u susret, jer vidim mnogo mladih ljudi koji su završili pravni fakultet, a ne mogu da ostvare svoja prava i da se zaposle ili da obave pripravnički staž u sudovima, tužilaštvu ili advokatskim kancelarijama“, rekao je Havoli.\nDirektor Nevladine organizacije ACDC Dušan Radaković ukazao je na još jedan problem, a to je nedostatak advokata.\n„Nema dovoljno advokata, jer ih na spisku advokatske komore ima 25, ali je funkcionalno samo 15, jer neki od njih rade u Srbiji i Crnoj Gori, ali ne rade na Kosovu. Tako da vapimo za 20 kvalitetnih advokata“, rekao je Radaković.\nOvaj događaj je organizovan u okviru projekta „Poboljšanje performansi sudstva i tužilaštva i pristup pravdi na Кosovu – Asistiranje integrisanim sudskim institucijama na severu Кosova“, podržanog od strane Unmika.\nPravosuđe UNMIK Advokatska komora Kosova\n19. Februar 2020. • 17:0


Zvezdane veličine planeta na zemljinom i tuđem nebu\nDatum kreiranja: utorak, 04 septembar 2012 18:22\nNa Zemljinom nebu situacija je ovakva:\nVidimo da je Venera sjajnija od Jupitera gotovo za dve zvezdane veličine – za 2,5122 ili 6,3 puta, a od Sirijus za 2,5123 ili skoro za 16 puta. Vidimo i da je bledi Saturn ipak sjajniji od zvezda, sem od Siriusa, Canopusa, Rigel Kenta i Arcturusa. Ovde nalazimo objašnjenje činjenici da se ponekad planete Venera i Jupiter mogu videti i danju golim okom.\nNa Marsovom nebu situacija je sledeća:\nNa Venerinom nebu slika je ovakva:\nMesec (Zemljin) -2,4\nNa Jupiteru nebo je ovakvo:\nOcenjujući sjaj planeta na nebu njihovih sopstvenih satelita, na prvom mestu je puni Mars – on na nebu svojih malih prirodnih satelita izgleda kao zvezda –22,5 veličine; zatim sledi puni Jupiter na nebu Amaltee (–21), i puni Saturn gledan sa Mimass sa sjajem – 20. Saturn je na njemu svega pet puta manje sjajan od Sunca.\nPoređajmo sada po sjaju kako se sa pojedinih planeta vide druge planete:\nVenera sa Merkura –7,7\nZemlja sa Venere –6,6\nZemlja sa Merkura –5\nVenera sa Zemlje –4,4\nVenera sa Marsa –3,2\nJupiter sa Marsa –2,8\nMars sa Zemlje –2,8\nMerkur sa Venere –2,7\nZemlja sa Marsa –2,6\nJupiter sa Zemlje –2,5\nJupiter sa Venere –2,4\nJupiter sa Merkura –2,2\nSaturn sa Jupitera –2\nPročitajte iz Male astronomije članak o


Stabilna, prosperitetna, multietnička, demokratska BiH, zemlja je s ekonomskom budućnosti mladih ljudi - Narodna stranka Radom za boljitak -\nBy On 3 Jula 2014 In header, vijesti\nStabilna, prosperitetna, multietnička, demokratska BiH, zemlja je s ekonomskom budućnosti mladih ljudi\nPredsjednik Narodne stranke Radom za boljitak i zastupnik u ZD Parlamenta BiH Mladen Ivanković Lijanović i dopredsjednik stranke iz reda hrvatskog naroda, dopremijer i ministar poljoprivrede, vodoprivrede i šumarstva u Vladi FBiH, Jerko Ivanković Lijanović jučer (02.07.2014.) prisustvovali su svečanom prijemu u povodu 4. jula, Dana nezavisnosti SAD-a u Ambasadi Sjedinjenih Američkih Država u Sarajevu.\nNa prijemu su bile prisutne i zvanice iz političkog, javnog i kulturnog života BiH, kao i članovi diplomatskog koda i predstavnici međunarodnih organizacija. Sva aktuelna dešavanja, za koja se i Boljitak snažno bori u cilju izgradnje boljitka i ljepših uslova za život građana cijele BiH bile su neke od tema o kojima se u svom obraćanju referisao i otpravnik poslovaameričke ambasade u BiH Nicholas Hill istaknuvši da godišnja proslava 4. jula predstavlja snažnu vezu koja postoji između BiH i SAD-a.\n”Šokirale su nas razarajuće poplave u maju koje su uništile kuće i poslovne objekte naših prijatelja, komšija i sunarodnjaka. Međutim, odmah nakon poplava smo bili inspirisani aktivnostima običnih ljudi da zajedno prevaziđu granice i pomognu jedni drugima kada je to bilo itekako potrebno”, kazao je Hill.\nPodsjetio je i na debitantski nastup BiH na Svjetskom prvenstvu u Brazilu sa multietničkim timom koji predstavlja bolju stranu ove zemlje.\n”Svi ovi događaji me podsjećaju zašto je moja zemlja, Amerika ovdje u BiH i koji su naši ciljevi kada je riječ o budućnosti vaše zemlje”, naveo je Hill.\nPoručio je “da njegova zemlja (SAD) želi stabilnu, prosperitetnu, multietničku, demokratsku BiH, zemlju u kojoj mladi ljudi imaju ekonomsku budućnost, zemlju u kojoj izbori ne predstavljaju samo simboličko pregrupisavanje snaga, nego su sredstvo da se traži odgovornost od izabranih lidera, zemlju u kojoj svi ljudi žive zajedno i podržavaju jedni druge kada je to potrebno, zemlju u kojoj se ljudi zajednički raduju njenim uspjesima”.\nU tom kontekstu, Hill je podsjetio na riječi američke državne tajnice Hilary Clinton koja je tokom boravka u BiH pozvala lidere da rade zajedno za bolju budućnost mladih ljudi u ovoj zemlji, nazivajući to “moralnom obavezom”.\nUz uvjerenje da je to budućnost koju građani BiH žele, Hill je naglasio da će SAD nastaviti raditi na ostvarivanju te budućnosti.\nPrevious: Neodgovorno ponašanje vladajućih u ŽZH\nNext: Dokažimo da su radna mjesta u poljoprivredi najjeftinija


RTCG - Radio Televizija Crne Gore - Nacionalni javni servis :: Svijet :: "Članica NATO-a napala Siriju, nema podršku SAD"\n[ Index.hr ]\nTRAMP PORUČIO 09. 10. 2019. 21:15 >> 21:13 6\n"Članica NATO-a napala Siriju, nema podršku SAD"\nPredsjednik SAD Donald Tramp je istakao da njegova zemlja ne podržava napad Turske na položaje kurdskih snaga u Siriji. Istakao je i da "drži za riječ" Ankaru da neće dozvoiliti da se dogodi humanitarna kriza.\n"Jutros je Turska, članica NATO-a, napala Siriju. Sjedinjene Države ne podržavaju ovaj napad i jasno su poručile Turskoj da je ta operacija loša ideja. Na tom području nema američkih vojnika. Od prvog dana kada sam ušao u političku arenu jasno sam dao do znanja da ne želim da vodim ove beskrajne, besmislene ratove - posebno one od kojih SAD nema koristi", istakao je Tramp.\nOn je naglasio da se Turska obvezala da zaštiti civile i vjerske manjine, uključujući hrišćane i da se humanitarna kriza ne dogodi.\n"I mi ćemo ih držati za riječ. Osim toga, Turska je sada odgovorna za osiguravanje da svi borci ID-a ostanu zatočeni u zatvorima i da ID ne ojača na bilo koji način. Očekujemo da će se Turska pridržavati svih svojih obaveza i dalje budno pratimo situaciju", poručio je Tramp.\nPobunjenici potisnuti iz Alepa\nZamalo srušen putnički avion iznad Sirije\nU napadima u Siriji ranjeni i novinari


Strano vlasništvo u evropskim kompanijama kontinuirano raste | EurActiv Srbija\nPrvi izveštaj Evropske komisije o situaciji sa direktnim stranim investicijama u EU potvrdio je kontinuirani rast stranog vlasništva u kompanijama u ključnim sektorima i povećanje investicija iz ekonomija koje se brzo razvijaju, poput Kine. Rezultati izveštaja ukazuju na potrebu efikasnog sprovođenja nedavno usvojenog novog okvira EU za praćenje investicija.\nU sklopu predloga o praćenju direktnih stranih investicija u EU predstavljenog u septembru 2017. Komisija se obavezala da radi detaljne analize stanja.\nEvropska komesarka za trgovinu Seslija Malmstrem rekla je da izveštaj pruža sveobuhvatan pregled ulaganja u EU i otkriva neke važne trendove koje treba pažljivo razmotriti.\n"Evropa je imala mnogo koristi od otvorene investicione politike ali mora da bude spremna da deluje ako su naša bezbednost i javni interes ugroženi. Zahvaljujući novom okviru za proveru direktnih stranih investicija, sada smo bolje opremljeni za suočavanje sa rizicima u budućnosti", istakla je komesarka.\nS obzirom na činjenicu da više od 35% EU imovine pripada kompanijama u stranom vlasništvu, Unija je jedan od najotvorenijih režima za ulaganja u svetu.\nDirektne strane investicije ulagača iz zemalja van EU na kraju 2017. dostigle su 6,29 hiljada milijardi evra i obezbeđuju Evropljanima 16 miliona direktnih radnih mesta.\nIako su tradicionalni investitori, poput SAD, Kanade, Švajcarske, Norveške, Japana i Australije, i dalje vodeći sa udelom od 80% u ukupnoj imovini stranaca u svim sektorima EU ekonomije, izveštaj je ukazao na neke značajne trendove, pored ostalog, da strano vlasništvo u EU kompanijama raste u poslednjih deset godina.\nUkazuje se i na snažan rast ulaganja od strane državnih preduzeća iz inostranstva poslednjih godina. Takve kompanije iz Kine, Rusije i UAE u 2017. godini su obavile tri puta više akvizicija nego deset godina ranije.\nNavodi se i da je strano vlasništvo veliko u nekim od ključnih sektora, poput prerade nafte, farmacije, elektronskih i optičkih proizvoda i električne opreme.\nU izveštaju se ukazuje i na povećanje investicija iz ekonomija koje beleže brz rast, poput Kine, u proizvodnju avio-industrije i specijalnih mašina, i Indije, u farmaceutsku industriju.\nNavodi se i da "ofšor" investitori kontrolišu 11% stranih kompanija u EU i 4% sve strane imovine u EU. Njihovo prisustvo raste.\nPrema oceni Evropske komisije, izveštaj je dao detaljan pregled porekla stranih ulaganja, sektorske i geografske raspodele, kao i karakteristika kompanija u stranom vlasništvu u EU. Na osnovu tih informacija, Komisija će nastaviti da prati trendove.\nPredlog za osnivanje prvog EU okvira za praćenje direktnih stranih investicija predstavio je predsednik EK Žan-Klod Junker u obraćanju o stanju Unije 2017. Nakon što su ga 5. marta odobrile članice u Savetu i Evropski parlament 14. februara, novim EU propisom uspostavlja se okvir za praćenje investicija širom EU koji stupa na snagu u aprilu. Članice i Komisija imaće 18 meseci da uvedu neophodno za primenu novog mehanizma.\nPripreme su već počele, uključujući redovnu razmenu informacija i najboljih praksi sa članicama u posebnoj ekspertskoj grupi osnovanoj 2017.\n: EU se brani od stranih ulaganja koja ugrožavaju vitalne interese\n: Kina na Balkanu: Motivi iza rastućeg uticaja\n: Evroposlanici žele jaču kontrolu stranih investicija\n: Kina strateški kupuje nemačke firme


Ohrabrujuće tvrdnje: Virus će nestati sam prije pronalaska vakcine - Televizija K3\nMay 18, 2020, 8:42 am\n“Postoji prava šansa da će korona virus sam da ‘izgori’ prirodnim putem prije nego što razvijemo vakcinu”, napisao je Sikora na Twitteru, koji je sada dekan Medicinske škole pri Univerzitetu Bakinghem.\n“Viđamo približno sličan obrazac svugdje i mislim da imamo veći imunitet na korona virus nego što je procijenjeno. Moramo da nastavimo da usporavamo virus, ali mogao bi da nestane sam od sebe”, dodao je on.\n“Vjerujem da bi krajem ljeta mogli da registrujemo vakcinu. Rekao bih da bi to moglo da bude u avgustu ako sve bude teklo po planu i ne bude nikakvih iznenađenja”, rekao je Gunzburg u intevjuu za TV kanal “Rusija 1”, prenosi agencija TASS.\nUkupna proizvodnja šumskih sortimenata veća za 20,29 odstoBiH od 1. juna otvara granice


Fijat 500L za građane Srbije 3.000 evra jeftiniji | Kamatica\nPočetna > tekst > Fijat 500L za građane Srbije 3.000 evra jeftiniji\nFijat 500L za građane Srbije 3.000 evra jeftiniji\nTekst objavljen: 22.03.2013 12:40\nMinistar finansija i privrede Mlađan Dinkić i generalni direktor Fijat automobila Srbija (FAS) Antonio Ćezare Ferara potpisali su protokol koji će građanima Srbije omogućiti kupovinu automobila Fijat 500L po povoljnijoj ceni.\nPotpisan će građanima Srbije omogućiti kupovinu automobila Fijat 500L po povoljnijoj ceni od 10.900 evra.\nGeneralni direktor FAS-a Antonio Ćezare Ferara je rekoa da je Fijat od jula prošle godine, kad je počela proizvodnje u Kragujevcu, proizveo i izvezao 43.000 automobila "500L". Po njegovim rečima, plan je da ove godine bude proizvedeno 110.000 do 150.000 automobola, a proizvodnja će zavisiti od toga da li će biti ugovorena bescarinska prodaja u Ruskoj Federaciji.\nDinkić je posle potpisivanja protokola istakao da će iz budžeta biti odobreno 3.000 evra popusta po vozilu, a građani će imati mogućnost da automobil uzmu na kredit na rok od pet godina, sa godišnjom kamatom od tri odsto.\nAko se iznos automobila sa popustom kupi po ovim uslovima i plati učešće od 30 odsto, dobija se iznos mesečne rate od 112,21 evra.\nMinistar finansija je napomenuo da se pod tim uslovima može kupiti oko 5.000 automobila u ovoj i narednoj godini.\nOn je naveo da se Fijat obavezao da u fabrici u Kragujevcu do kraja godine zaposli još najmanje 600 radnika, kao i još 800 u narednoj godini.\nFerara je istakao da je za građane u Srbiji namenski rađena nova verzija Fijata 500 L pod imenom "nacionale" koja dolazi u atraktivnom i pristupačnom modelu opreme.\nfijat automobili srbija srpski fijat fijat Fiat 500l fabrika automobila prodaja automobila kupovina automobila Srbija srpski fića


Pacijente iz Niša prebacuju za Beograd zbog prebukiranosti zdravstvenih ustanova?\nKisić Tepavčević danas je indirektno potvrdila da se pacijenti koji su hospitalizovani u Nišu zbog potvrđenog prisustva korona virusa prebaciju za Beograd jer postoji prebukiranost zdravstvenih kapaciteta u tom gradu.\nPacijenti se preusmeravaju tamo gde još uvek ima kapaciteta, a reč je o onima sa najlakšom formom bolesti, kazala je Kisić Tepavčević na konferenciji za novinare u Beogradu, na pitanje da je ovakva informacija tačna\nMedijska kutija je danas pre podne dobila takvu informaciju, kao i informaciju da je “doneta odluka” da se pacijenti iz Niša, prvo lakši a potom i teži, transportuju u zdravstvene ustanove klasičnog ili privremenog tipa u Beogradu\nDirektor Kliničkog centra Zoran Radovanović je i danas uskratio odgovor novinarima da li su takve informacije tačne, a ukoliko jesu, šta je razlog za preseljenje pacijenata iz Niša za Beograd\nZamenica direktora Instituta za javno zdravlje Srbije „Milan Jovanović Batut“ Darija Kisić Tepavčević danas je indirektno potvrdila da se pacijenti koji su hospitalizovani u Nišu zbog potvrđenog prisustva korona virusa prebaciju za Beograd jer postoji prebukiranost zdravstvenih kapaciteta u tom gradu.\n– Pacijenti se preusmeravaju tamo gde još uvek ima kapaciteta. Reč je o pacijentima sa najlakšom formom bolesti, koji su na korak od kuće- kazala je Kisić Tepavčević, odgovarajući na pitanje na konferenciji za novinare u Beogradu, da li je tačno da su danas oko 15 časova dva autobusa sa pacijentima smeštenim u privremenoj bolnici u Sportskoj hali “Čair” krenula za Beograd, i zbog čega.\nMedijska kutija je danas pre podne dobila takvu informaciju, kao i informaciju da je “doneta odluka da se pacijenti iz Niša, prvo lakši a potom i teži”, transportuju u zdravstvene ustanove klasičnog ili privremenog tipa u Beogradu.\nOčevici su javili da se pacijenti iz hale “Čair” “ubacuju” u autobuse, a da među njima ima i nezadovoljnih zbog takvog “maltretiranja”.\nDirektor Kliničkog centra Zoran Radovanović je i danas uskratio odgovor novinarima da li su takve informacije tačne, a ukoliko jesu, šta je razlog za preseljenje pacijenata iz Niša za Beograd.\nRadovanović se, inače, izuzev u par izuzetaka, od početka epidemije ne oglašava u javnosti.\nU Kliničkom centru Niš je hospitalizovano 110 pacijenata sa potvrđenim prisustvom virusa KOVID-19, od kojih je 19 na respiratoru, navedeno je danas popodne na veb- sajtu ove ustanove.\nU privremenoj bolnici u Sportskoj hali “Čair”, čiji je kapacitet 256 pacijenata sa lakom kliničkom slikom, do danas popodne bilo ih je 234.


Наградни фонд за „Зобнатичке коњичке игре“ 3,5 милиона динара\nHomeDRUŠTVONagradni fond za „Zobnatičke konjičke igre“ 3,5 miliona dinara\nNa hipodromu ergele „Zobnatica“ sutra će biti održane međunarodne konjičke trke čiji je ukupan nagradni fond čak 3,5 miliona dinara.\n„Zobnatica“ kod Bačke Topole najstarija je ergela u našoj zemlji.\n„Jadran“ i „Kazanova“, najtrofejnija grla ove ergele, bila su slavna na prostorima cele bivše Jugoslavije, a predstojećeg vikenda na hipodromu biće održane najspektakulranije „Zobnatičke konjičke igre“ do sada, sa najvećim nagradnim fondom u istoriji konjičkog sporta u Srbiji.\nNa hipodromu na „Zobnatici“ konjičke trke će otpočeti u subotu, 18. septembra, u 14 sati, a u njima će učestvovati i za vrednu nagradu se nadmetati oko 65 takmičara iz Srbije, Mađarske i Bosne i Hercegovine.\n„Najveći nagradni fond u istoriji srpskog galopskog sporta, u ukupnom iznosu od 3,5 miliona dinara, biće dodeljen na ovim „Zobnatičkim konjičkim igrama“, a samo za glavnu trku koja će se održati pod pokroviteljstvom Ujedinjenih Arapskih Emirata nagrada iznosi 2,5 miliona dinara“, kaže Tamara Ivanišević, rukovodilac za turizam na ergeli „Zobnatica“.\nNa „Zobnatičkim konjičkim igrama“ biće održano pet kasačkih i četiri galopske trke, a glavna trka dana biće nadmetanje za „Kup Zobnatice“ koji je kruna tradicije ove ugledne ergele rasnih konja.\n„Želimo da vratimo lepu, staru naviku svih ljudi, a posebno stanovnika Bačke Topole, da ponovo dolaze na „Zobnaticu“. Na ovaj način želimo da iskažemo dobrodošlicu svima koji žele da nas posete“, poručuje Tamara Ivanišević.\nOrganizatori očekuju da će „Zobnatičke konjičke igre“ privući između tri i pet hiljada posetilaca, a za sve koji budu došli kako bi sa tribina na hipodromu uživali u lepotama vrhunskog konjičkog sporta, obezbeđen je besplatan ulaz.


Vengerov tajni sastanak, da li je ovo budući klub? - Sportske.net\nFrancuz još uvek čeka na novi angažman.\nVezista raskinuo ugovor sa Pari Sen Žermenom zbog energetskog pića!Neće on niđe - Parižani osigurali Italijana!Murinjo otkrio zbog čega ne gleda Junajted, nagovestio budući klub?Liga 1 - Sent Etjen nije izdržao, Mbape pogodio za 20. trijumf "Svetaca"Parižani pred realizacijom još jednog velikog posla!\nArsen Venger je minulog leta napustio Arsenal posle 22 godine, ali je istakao da to ne znači i da se oprostio od fudbala.\nRekao je da će se vratiti trenerskom poslu, ali ne i u Premijer ligi, kako je previše vezan za "Tobdžije" i nikako ne bi mogao sa klupe da predvodi neku drugu ekipu u Engleskoj.\nSpekulisalo se o brojnim timovima, istakao je i da ne bi mogao da preuzme madridski Real, a utisak je da se najčešće dovodio u vezu sa Pari sen Žermenom.\nIpak, u domovini su mu nudili razne opcije, ali se čini da ipak nije imao ponudu da bude prvi trener ekipe.\nNaime, u Parizu Vengera vide kao idealnog kandidata za mesto sportskog direktora, a sve dodatno dobija na težini, kada se u ozbir uzme da se trener Tomas Tuhel ne slaže najbolje sa aktuelnim sportskim direktorom "Svetaca" Anterom Enrikeom.\nČitava priča podgrejana je kada se Venger nedavno, u tajnosti sastao sa prvim čovekom francuskog šampiona Naserom Al Kelaifijem.\nVenger je navodno bio njegov gost u loži na WTA turniru u Dohi, kako je Kelaifi i predsednik teniskog saveza Katara.\nNije poznato o čemu su razgovarali, ali se naravno pretpostavlja da bi njihov sastanak trebalo da bude korak bliže za Vengera ka povratku fudbalu.\nOn je odbijao da u medijima komentariše povezivanja sa PSŽ u prethodnim mesecima, istakao je i da ne bi voleo da se bavi poslom sportskog direktora, već da želi da trenira, ali kako pravih ponuda u trenerskim vodama nema, izgleda da je Venger rešio da sedne u direktorsku fotelju na "Parku prinčeva".


BalkanMagazin :: SVEŽIJE I VETROVITO VREME\nsreda, 18. maj 2022 09:42\nU Srbiji će danas biti svežije i vetrovito. Na severu pretežno sunčano, a u ostalim krajevima ujutro i pre podne promenljivo oblačno, mestimično sa kišom i lokalnim pljuskovima. Duvaće umeren i jak, severni i severozapadni vetar. Najniža temperatura biće od 12 do 17, a najviša od 19 do 22 stepena.\nZbog radova na pregledu tehničke ispravnosti sistema tunelske opreme, danas će od devet do 19 sati biti obustavljen saobraćaj u levim cevima tunela Bancarevo, Sopot i Sarlah. U zoni radova saobraćaj će se odvijati dvosmerno kroz desne cevi tunela.\nSrednji kurs evra danas iznosi 117,4754 dinara.\nRuski car Nikolaj II Aleksandrovič Romanov, poslednji monarh Rusije, najstariji sin Aleksandra III, rođen je na današnji dan 1868. godine. S prestola je zbačen u Oktobarskoj revoluciji 1917, a naredne godine je pogubljen zajedno sa članovima porodice.


Srpska premijera filma „Zaceli me” Danijele Štajnfeld 18. septembra na Festivalu evropskog filma “Palić”\nDokumentarni film „Zaceli me” (Hold Me Right) rediteljke Danijele Štajnfeld biće premijerno prikazan u Srbiji 18. septembra na Festivalu evropskog filma “Palić”.\nBudući da se žrtve seksualnog napada često suočavaju sa nedostatkom razumevanja i nepoverenjem, mnogi odluče da ćute o tome što su doživeli. Niko od nas ne želi da veruje da se ti mučni zločini događaju u našim domovima, školama, radnim mestima i zajednicama u celini. Hold Me Right otkriva cenu ove tišine.\nFim „Zaceli me” biće prikazan 18. septembra u 17.30 sati u bioskopu “Abazija” na Paliću.


Politika Autor:Vojislav Milovančević01. jul. 202116:28\nEkološki aktivista Aleksandar Jovanović Ćuta, reagovao je danas na intervjuu koji je predsednik Narodne stranke, Vuk Jeremić, dao našem portalu, a u kojem je, između ostalog, naveo da Jovanović radi u korist režima Aleksandra Vučića. On je naveo da ga na isti način napadaju predsednik Srbije i Jeremić, napominjući da je ono što radi - čisto i jasno.\nINTERVJU Jeremić: Vučić je huligan koji se nikad nije tukao\nJeremić je u intervjuu za naš portal istakao da nema mnogo ljudi koji nije postalo očigledno da Aleksandar Ćuta Jovanović radi u korist režima, te se jedino može diskutovati da li to radi svesno ili ne.\n„Ja mislim da je svesno, jer mi ne deluje da je glup. On nije više nekakvo građansko, aktivističko udruženje, odlučio je da uđe u politiku. I to u lokalnu, beogradsku. Ne znam kako misli da iz beograske skupštine, čak i da mu je to ozbiljna namera, rešava probleme zaštite životne sredine u Srbiji. U pitanju je tema koja se ozbiljno može tretirati jedino na nivou države. Ali ovaj režim će biti najranjiviji na beogradskim izborima, i zato se Ćuta tu šalje. Tu je zaista najpotrebniji“, smatra Jeremić.\nS druge strane, Aleksandar Jovanović Ćuta za naš portal kaže da je Vučiću i Jeremiću zajedničko to što ga napadaju na isti način.\n„Na potpuno isti način se Vuk Jeremić i Aleksandar Vučić ophode prema meni i prema najavi mog političkog angažmana. Obojica lažu i namerno konstruišu. To za šta se mi već pet godina borimo je jasno i čisto“, poručuje on.\nPodsetimo, Jovanović je nedavno najavio da se priprema za beogradske izbore i da, u saradnji sa drugim ekološkim pokreta iz Beograda, pravi program.\n„Nije lako da sakupiš ljude za bilo šta, i mi smo tu gde smo. Sada se razmišlja šta je racionalno. Ja bih sa ‘Ne davimo Beograd’ išao zajedno, uz Skupštinu slobodne Srbije, tu je i (Nebojša) Zelenović kao potencijalni kandidat“, rekao je on.\nAleksandar Jovanović ĆutaOpozicijaVuk Jeremić


Formirana Radna grupa za integraciju Albanaca u državne institucije - Bujanovačke\nPočetna DRUŠTVO Formirana Radna grupa za integraciju Albanaca u državne institucije\nFormirana Radna grupa za integraciju Albanaca u državne institucije\nBujanovačke13. apr 2022.DRUŠTVO, NASLOVNA, POLITIKA0\nBujanovac, 13. april 2022. (foto KT) – Radna grupa za integraciju Albanaca iz Bujanovca, Preševa i Medveđe u državne institucije formirana je u utorak, saopšteno je iz Koordinacionog tela.\n-Sastanak je protekao u konstruktivnoj atmosferi uz uveravanje predstavnika svih državnih organa da postoji jaka politička volja za rešavanje svih zahteva u vezi sa integracijom Albanaca u državne institucije, navodi se u saopštenju.\nNa prvom sastanku održanom u Beogradu u prisustvu predstavnika državnih institucija i Nacionalnog saveta Albanaca razgovaralo se o planovima, zadacima i delokrugu rada radne grupe.\nKako je najavljeno u radu posebne radne grupe učestvovaće i nezavisni ekspert koji će biti angažovan uz finansijsku podršku Saveta Evrope i Delegacije EU u Srbiji.\nPosebnu radnu grupu čine predstavnici Koordinacionog tela i Ministarstava za ljudska i manjinska prava i društveni dijalog, građevinarstva, saobraćaja i infrastrukture, za rad, zapošljavanje, socijalna i boračka pitanja, i Nacionalnog saveta albanske nacionalne manjine.\nFormiranje radne grupe dogovoreno je početkom marta na drugom sastanku u okviru društvenog dijaloga na temu zapošljavanja Albanaca, o čemu su Bujanovačke pisale.\nTAGintegracija albanaca radna grupa zapošljavanje\nPrevious PostUčenici bujanovačke škole "Sezai Suroi" najbolji fizičari u okrugu, od Arifija zahvalnice Next PostKovid: Dva nova slučaja u Bujanovcu


Naložen pojačan inspekcijski nadzor | Patak Online – Valjevo vesti\nVALJEVO- Zbog naglog porasta novoobolelih u Valjevu Štab za vanredne situacije je naložio da se pojača inspekcijski nadzor gradskih i republičkih inspekcija, kao i komunalne milicije nad primenom mera koje se odnose na sprečavanje širenja zarazne korona virusa. Gradonačelnik Valjeva Lazar Gojković je najavio strožije mere ukoliko se do kraja ove sedmice epidemiološka situacije ne stabilizuje.\nKako je saopšteno, pored pojačanog inspekcijskog nadzora, Štab za vanredne situacije je uputio apel građanima, preduzetnicima, pravnim licima i drugim privrednim i javnim subjektima da dosledno sprovode mere kako na otvorenom, tako i u zatvorenom prostoru.\n„Povećanje broja novoobolelih, sve veći broj pregleda u Kovid ambulantama Doma zdravlja i Bolnici, kao i povećani broj prijema na bolničko lečenje sigurni su pokazatelji da je Valjevo ulazi u novi talas korona virusa. Najvažniju ulogu imaju upravo pojedinci, koji ličnom odgovornošću mogu usporiti širenje virusa“, navedeno je u saopštenju za javnost Štaba za vanredne situacije.\nKomandant Štaba za vanredne situacije i gradonačelnik Valjeva Lazar Gojković apeluje na građane da sprovode sve protivepidemijske mere, ne organizuju veće skupove, slavlja i ne prisustvuju takvim okupljanjima.\n„Molim sugrađane svih generacija, posebno mlade da shvate ozbiljnost situacije, jer je dokazano da su okupljanja najčešći put širenja virusa! Gradska vlast je do sada pokazivala visok stepen razumevanja, tolerancije i preduzimanje represivnih mera smo sveli na minimum! Ako se do kraja nedelje epidemiološka situacija ne poboljša ili stabilizuje, a predložene protivepidemijske mere ne budu doslednije sprovodile, moraćemo da pribegnemo donošenju strožijih mera! Da li treba da izričemo novčane kazne, podnosimo prekršajne prijave, dodatno ograničavamo radno vreme ugostiteljskih i drugih objekata, ili možemo da nosimo maske, držimo fizičku distancu i ne okupljamo se u većem broju i tako sačuvamo živote, zdravlje, zdravstveni sistem, privredu i egzistenciju grada i građana?! Nijedna preporuka i protivepidemijska mera nije doneta da se maltretiraju građani, nikome nije prijatno da nosi maske, ali je sve ovo mali pojedinačni napor i odricanje koje će doprineti presecanju puteva širenja virusa“, poručio je gradonačelnik Lazar Gojković.\nDo naglog skoka novoobolelih od korona virusa došlo je sredinom prošle sedmice, a mnogi od njih su prisustvovali raznim slavljima koja su organizovana u Valjevu i okolini. Gradonačelnik Lazar Gojković u izjavi za portal Patak online tvrdi da Štab za vanredne situacije u proteklom periodu nije izdao nijednu „specijalnu dozvolu“ za slavlje. Međutim, sudeći po izveštaju nadležnih inspekcija o dosadašnjem radu, primetno je da nije kontrolisano organizovanje privatnih proslava.\nPrethodni članak Izložba ikona Nenada Hubera\nSledeći članak Povećan broj pregleda u Kovid ambulantama


BiH je potrebna borba protiv korupcije – BiGportal.ba\nBiH je potrebna borba protiv korupcije\nKomitet za spoljne poslove Evropskog parlamenta izražava žaljenje za nedostatkom napretka u slobodi izražavanja i nezavisnosti medija, te smatra da su neophodni dodatni napori kako bi se poboljšala borba protiv sveopšte korupcije.\nKomitet za spoljne poslove Evropskog parlamenta danas je glasao o nacrtu Izvještaja o Bosni i Hercegovini. Pozvao je vlasti u Bosni i Hercegovini da nastave provoditi ustavne, političke i izborne reforme, kako bi zemlja napredovala u procesu evropskih integracija, objavljeno je nakon sjednice Komiteta održane u četvrtak.\nU izvještaju koji ocjenjuje napredak BiH na putu ka mogućem članstvu u Europskoj uniji, članovi Parlamenta su ukazali na to da je od polovine 2017. zabilježen pad u usvajanju reformi koji se odnose na EU put BiH, uprkos predanosti ove zemlje da radi na Reformskoj agendi.\nEvroparlamentarci su takođe izrazili zabrinutost činjenicom da su nedavno održani opšti izbori u BiH i predizborna kampanja bili obilježeni etnonacionalnom retorikom te da su se previše fokusirali na podjele iz prošlosti.\n“Želimo poslati jasan signal da BiH mora ubrzati reforme kako bi dobila šansu za kandidatski status u skorijoj budućnosti. Provođenje rezultata izbora održanih 7. oktobra i formiranje vlasti bez nepotrebnih odlaganja i blokada su od ključne važnosti. Nakon što se vlasti formiraju, zemlja mora otpočeti ozbiljne razgovore koji se tiču političkih reformi, kako bi se BiH približilla EU standardima u demokratskom predstavljanju”, rekao je Izvjestilac Evropskog Parlamenta za BiH Kristian Dan Preda.\nIzvještaj koji je usvojio Komitet, a o kojem će se Parlament tek izjasniti naredne godine, između ostalog naglašava potrebu da bh. parlamentarci što prije donesu Poslovnik za EU-BiH.\nParlamentarni odbor za stabilizaciju i pridruživanje, pozivaju domaće vlasti da donesu strategiju o ljudskim pravima, te naglašavaju potrebu za daljim koracima prema zaštiti prava manjina u BiH.\nKomitet izražava žaljenje za nedostatkom napretka u slobodi izražavanja i nezavisnosti medija, te smatra da su neophodni dodatni napori kako bi se poboljšala borba protiv sveopšte korupcije.\nEvroparlamentarci su pozdravili smanjenje u zaostajanju u procesuiranju ratnih zločina i pohvalili napore bh. vlasti da zaustave odlazak svojih građana na strana ratišta.\nTakođe, ocijenjeno je da bh. aplikacija za članstvo u EU koju su domaće vlasti predale 15. januara 2016. godine, predstavlja stratešku odluku i predanost da se napreduje ka Evropskoj uniji.


Rušenja nelegalnih objekata (ne)će biti - Društvo - Dnevni list Danas\nPočetna » Društvo » Rušenja nelegalnih objekata (ne)će biti\nMinistar Velimir Ilić, tokom otvaranja jednog seoskog puta u okolini Nove Varoši, poručio je uzurpatorima državnih parcela i prirodnog rezervata Uvac da rušenja nelegalnih objekata na tom području neće biti. S druge strane, iz Ministarstva za zaštitu životne sredine i Zavoda za zaštitu prirode poručuju da se zakon mora poštovati i takvi objekti srušiti. U toj poziciji između dve državne vatre našao se sam rezervat, odnosno preduzeće koje njime gazduje.\nRecept za divlju gradnju\n– Čovek kupi plac od seljaka, naredne godine raskrči šumu, sledeće pripremi teren za kamp-prikolicu, pa je naredne doveze ili počne izgradnju objekta, pa ga kasnije godinama doziđuje. Prošle i ove godine, od proglašenja Uvca za rezervat, više od trideset objekata je izgrađeno ili je u izgradnji. Sve smo to evidentirali i eleborat o tome poslali državnim organima, rekao je Danasu Slobodan Ljubojević, direktor Rezervata Uvac, d.o.o.\nIako su mediji ovih dana bili zapljusniti informacijama o nelegalnoj gradnji na Zlatarskom jezeru, nadežni u ovom rezervatu na taj problem ukazivali su godinama, ali država nije reagovala. Republička građevinska inspekcija je donela odluku o rušenju 192 bespravno sagrađena objekta, od kojih je oko 150 podignuto na Zlatarskom jezeru.\n– Za plac treba izdvojiti dve do tri hiljade evra, još četiri do pet hiljada evra za brvnaricu, a nakon legalizacije doći će neki ruski investitor i za to će platiti 150.000 evra. Da li je to pošteno prema drugima? I ja bih voleo da imam vikendicu, jer to je privilegija. Razumem te ljude koje su ovde pronašli parče svoga raja, ali da li treba da razmišljamo od danas do sutra, s porukom – posle mene potop ili ćemo primeniti dugoročnu strategiju o upravljanju prirodnim resursima, zapitao se direktor Specijalnog rezervata Uvac Slobodan Ljubojević.\nSlobodan Ljubojević, direktor Rezervata Uvac, d.o.o. koje gazduje ovim rezervatom prirode, navodi da je ovo preduzeće učinilo sve kako bi ispoštovalo uredbu Vlade Srbije, s kraja prošle godine, o pojačanom čuvarskom nadzoru. On dodaje da je ovo preduzeće evidentitralo sve nelegalne objekte u rezervatu i novoj vladi blagovremeno uputilo tu dokumentaciju, a Ministarstvu za infrastrukturu je naloženo da upotrebi sve mehanizme, pa i mere prunudnog rušenja, što je, kako podseća Ljubojević, potpisao predsednik Vlade Vojislav Koštunica.\n– Pomoćnik ministra za zaštitu životne sredine izjavio je da rešenja o rušenju nije video. Nisam ih ni ja video, ali nezvanično znam da postoje, međutim, ne bi me iznenadilo da ona nestanu, procenjuje Ljubojević.\n– Kompletan eleborat smo dostavili Ministarstvu za zaštitu životne sredine, inspekciji ovog ministarstva, opštinskom građevinskom inspektoru, koji je na osnovu naloga opštinskog tužioca, ipak reagovao. Na osnovu našeg elaborata, Milan Čanović, načelnik Republičke građevinske inspekcije je najavio uručivanje rešenja vlasnicima bespravnih objekata za njihovo rušenje, rekao je Danasu Ljubojević, a potom istakao da je sve to stopirano nedavnom posetom ministra Velimira Ilića Novoj Varoši, kada je nameravao da otvori jedan seoski put.\n– Mi smo svoj deo posla obavili po zakonu, a o tome šta će dalje biti odlučiće Vlada Srbije, objasnio je Ljubojević, podsećajući da je Ilić bio ministar u Vladi Srbije koja je donela zaključak, na osnovu kojeg je ovo preduzećče reagovalo i sačinilo eleborat. On podseća da je Specijalni rezervat prirode Uvac, u početku zahvatao površinu od 2,5 hektara, sa meandrima i zaštićenim staništem beloglavih supova, a da je ranije prošireno.\n– Nasledili smo deo bespravno izgrađenih objekata, ali to ne oslobađa odgovornosti nijednog vlasnika, jer nijedan objekat nema građevinsku dozvolu ni saglasnost. Ima i novih objekata koji su izgrađeni posle vladine uredbe, jer su ljudi videli da sve to izmiče kontroli, navodi Ljubojević. On ističe da su u tom eleboratu navedeni detaljni podaci o prodatim parcelama, svih 192 objekta sa fotografijama, te da su njihovi vlasnici uglavnom iz Užica, Čačka, Požege i Beograda, a da su meštani tog područja vlasnici svega desetak takvih objekata. Na pitanje kako se mogla dozvoliti gradnja, Ljubojević kaže da je to ilustracija pravne države u prethodnom periodu, podsećajući da je on direktor rezervata tek godinu dana i da mu je veoma drago što su se mediji uključili u rešavanje ovog problema.\n– Bivši direktor Fonda beloglavi sup, koji je bio staralac na tom starom delu rezervata, godinama je ukazivao na taj problem i o tome postoje dokazi, ali tek kada smo sve to podigli na republički nivo, počeli sa lobiranjem preko Ministarstva za zaštitu životne sredine i kada su se uključili mediji, sve je dobilo odjek, kaže Ljubojević. On smatra da bi objekte koji su sagrađeni na državnom zemljištu, što je klasična uzurpacija zemljišta, trebalo srušiti, a protiv vlasnika objekata u izgradnji podneti krivične prijave i te objekte srušiti, ali su, kako navodi, problem objekti za koje vlasnici tvrde da su izgrađeni pre nego što je Uvac proglašen za zaštićeno područje.\n– Divlja gradnja je problem cele Srbije, a rezervat Uvac je ilustracija takvog stanja. Ako se zakon bude primenio u rešavanju problema Uvca, onda će rušenja morati da bude i na Kopaoniku, Tari, Zlatiboru, a ako se zakon ne bude poštovao sve će ostati po starom, upozorava direktor Ljubojević, izražavajući nadu da će zakon ipak biti primenjen.\nPrilikom nedavne posete Novoj Varoši, ministar za infrastrukturu Velimir Ilić, poručio je da rušenja bespravno izgrađenih objekata neće biti.\nDušan Pajkić, pomoćnik ministra za zaštitu životne sredine, koji je za kratko vreme boravio na ovom području dva puta, zatražio je da se zakon poštuje, podsetivši da je kontrola i sprečavanje nelegalne gradnje u nadležnosti ministarstva kojim predsedava upravo Velimir Ilić.\n– Kada je Uvac proglašen za specijalni rezervat prirode, istom uredbom je zabranjena gradnja bilo kakvih objekata, a naše ministarstvo i upravljač prirodnim dobrom preduzimali su sve zakonom predviđene korake, kako bismo sprečili gradnju, rekao je Pajkić.\nReagovao je i Zavod za zaštitu prirode Srbije saopštavajući da ministar Ilić promoviše primer kako zakoni ove države ne moraju da se poštuju. Direktorka tog zavoda Lidija Amidžić rekla je Danasu da objekti moraju biti srušeni zbog opasnosti od zagađenja jezera.\nPrema izjavi načelnika Republičke građevinske inspekcije Srbije Milana Čanovića, ova inspekcija je donela odluku o rušenju objekata izgrađenih na Zlatarskom jezeru, jer su podignuti bez potrebnih dozvola i na tuđem zemljištu.\nSpecijalni rezervat prirode Uvac, zahvata 7.543 hektara teritorije opštine Nova Varoš i Sjenice i stanište je jedne od retkih kolonija beloglavog supa u Evropi, čije je izumiranje sprečeno. Rezervat je odlukom Vlade Srbije stavljen pod režim zaštite drugog stepena. Iako je na području rezervata zabranjena gradnja, pa čak i ona privremenog karaktera, Uvac je postao pravo divlje gradilište. Od ukupnog broja objekata na njegovoj teritoriji, čak 150 je podignuto na Zlatarskom jezeru, i to u zoni 500 metara od maksimalnog nivoa vode u kojoj je, prema Zakonu o vodama, izričito zabranjena bilo kakva gradnja.


Iako analitičari smatraju da ovi izbori neće imati istorijske posledice, kampanja dvojice predsedničkih kandidata bazirana je na izazivanju straha kod građana – od pretpetooktobarskog perioda i od onog što se desilo posle tog datuma\nNeizvesnost kojom Srbija ulazi u drugi krug predsedničkih izbora, sve dublja polarizacija na društvenoj i političkoj sceni i oštrina kampanje koja ove izbore proglašava referendumskim, čak i sudbinskim, po poslednjim procenama Cesida, mogla bi da ima za posledicu skoro istorijsku izlaznost birača, poput one sa izbora koji su prethodili 5. oktobru 2000. godine. Sa te strane, kampanja predsedničkog kandidata DS-a Borisa Tadića (onaj deo posle prvog kruga) koja je išla u pravcu pravljenja nedvosmislenih paralela sa izborima na kojima se odlučivalo između Miloševića i Koštunice, mogla bi se smatrati uspešnom. Povratak na stanje svesti kakvo je u biračkom telu vladalo 5. oktobra, međutim, nije strategija koja Tadiću može da garantuje pobedu. Tim pre, što na istu „kartu” igra i njegov protivnik Tomislav Nikolić. Samo što demokratski kandidat glasače koji „drže pobedu” na ovim izborima plaši onim što je bilo pre 5. oktobra, a kandidat radikala pokušava da ih zastraši onim što se dešavalo posle.\nIako je kampanja napravila „istorijsku” atmosferu za glasanje, rezultati, kakvi god oni bili, neće imati istorijske posledice, smatraju analitičari. Čak ni eventualna pobeda Nikolića koji, kako tvrde istraživači javnog mnjenja, sada za Tadićem „kasni” oko 100.000 glasova, ne bi izazvala zemljotres u Srbiji. Makar ne odmah.\n„Nikolić neće raskidati ni odnose sa EU, niti će voditi u izolaciju, to je prilično izvesno. Rezultati ovih izbora, kakvi god da budu neće odmah dovesti do preraspodele snaga na političkoj sceni. Jer, realno gledano, bez Kosova „nad glavom” nema velikih podela koje bi mogle da dovedu do većih turbulencija. Pozicije se ne odaljavaju i nema krajnje ekstremnih pozicija”, smatra politikolog Zoran Stojiljković.\nRelativno približeni stavovi dvojice kandidata, uvezi sa Kosovom i EU, pomereni sa predizbornih pozicija, argument su više za napad na protivnika na obe strane. Nikolića optužuju da nije iskren kada govori da nije protiv ulaska u EU, a Tadića da bi uprkos oštrijim izjavama u kampanji „zažmurio” na akcije EU koje vode nezavisnosti Kosova. Iako su Kosovo i EU gurnute u prvi plan izborne kampanje, većina analitičara smatra da to neće odlučiti izbore. Izbore će, procenjuje se, dobiti onaj ko građane bude ubedio da će bolje živeti.\nKosovo, zbog koga je aktuelni predsednik ostao bez podrške premijera, tvrde analitičari, ipak neće rušiti ni vladu.\nVlada, smatra Stojiljković, neće automatski pasti ni u slučaju da Tadić izgubi u nedelju, uprkos tome što je „narodnjački blok” juče odlučio da ostane uzdržan. Ni najviši funkcioneri DS-a nisu skloni da tvrde da bi izborne nesuglasice mogle da sruše vladu. Međutim, u diplomatskim krugovima u Beogradu poslednjih dana sve se češće može čuti mišljenje da bi Tadićev gubitak na izborima mogao da znači upravo to – raskid koalicije na vlasti, tvrde izvori „Politike”.\nDa „ne misli da ovi predsednički izbori mogu da donesu neku istorijsku promenu”, prošlog vikenda gostujući na RTS-u, izjavio je i premijer Srbije Vojislav Koštunica. Promena predsednika, izjasnio se premijer, ne bi predstavljala opasnost za stabilnost zemlje, jer su ovlašćenja predsednika mnogo manja od ovlašćenja izvršne vlasti, a po Ustavu, unutrašnju i spoljnu politiku zemlje vodi vlada, istakao je on.\nPre četiri godine, na predsedničkim izborima na kojima je u drugom krugu ipak dao podršku Tadiću, Koštunica, međutim, nije bio ovako uveren da promena predsednika ne predstavlja nikakvu opasnost. Tada je premijer Srbije izjavio je da je uveren da birači na ovim izborima neće pogrešiti, da će Tadić pobediti, a da bi pobeda Tomislava Nikolića Srbiju „dovela u jednu vrstu meke izolacije”.\nA bude li rezultat ovih izbora ipak doveo do nekog vida izolacije, odnosno usporavanja evropskih integracija, političku odgovornost za to, upozorio je Vojin Dimitrijević pre par dana u intervjuu „Danasu”, u prvom redu snosiće upravo premijer i DSS. Dimitrijević, međutim, smatra da ovu stranku to ne brine, jer je ona „ionako na ivici opstanka”.\nDimitrijević, naime, smatra da je DSS samo „imitacija” SRS-a i da će birači radije birati original od kopije. Ta sličnost, smatra on, istanjiće koalicioni potencijal DSS-a, čije je oruđe, naglašava Dimitrijević, pretnja koalicijom sa radikalima.\nNestanak DSS-a, kao dugoročna posledica ovog izbornog procesa, postoji kao mogućnost, smatra i analitičar Đorđe Vukadinović. Uz ovakve tenzije na ovako polarizovanoj političkoj sceni, moglo bi se desiti i da nestane „centar” političke scene.\nMeđutim, polovi se posle izbora mogu i umiriti, kaže Vukadinović.\nPosledice ove izborne polarizacije, upozorava on, ipak mogle bi da budu dugotrajne.\n„I to na način koji je opasan po srpsku političku scenu, stabilnost i nacionalne interese, a možda i po sam DS. Posledice rđave polarizacije ostaju i mogu biti gore od pobede ,nepoželjnog' kandidata”, ističe Vukadinović.\nOživljavanje mita 5. oktobra, kojim demokrate pokušavaju da izazovu sličan efekat i mobilizaciju birača, isto tako, smatra naš sagovornik, oživljavaju i stanje latentnog građanskog sukoba.\nU rov koji se ponovo prokopava između dve Srbije mogla bi da propadnu neka od najboljih dostignuća postpetooktobarskog vremena , a to je saradnja oko najvažnijih pitanja. Posle ovoga, upozorava Vukadinović, nacionalni konsenzus mogao bi da postane nemoguć.\nA Kosovo je upravo jedno, možda i jedino pitanje, kako kaže Zoran Stojiljković, oko koga u državi postoji nacionalni konsenzus. Na tom pitanju, smatra on, baš zbog tog konsenzusa, Tadić će morati da zadrži novoiskazanu oštrinu. Ta oštrina, kako smo videli juče, ipak nije bila dovoljna za njegove koalicione partnere, koji su podršku „otkazali” baš zbog Kosova. Tadić, da podsetimo, nije pristao na Koštuničin uslov da potpiše da će srušiti Sporazum o stabilizaciji i pridruživanju sa EU onog trenutka kada Unija bude poslala svoju misiju na Kosovo bez saglasnosti Saveta bezbednosti UN.\nOvaj uslov, objektivno gledano, Tadić nije mogao da ispuni, makar ne u jeku kampanje koja je bez ustezanja eksploatisala strah građana od izolacije.\nA ovakav strah, kako je juče izjavila Sonja Liht, predsednica beogradskog Fonda za političku izuzetnost, u Srbiji se nije osećao ni 2000. godine. Ljudi se plaše ishoda izbora.\nA trebalo bi da se plaše da ishod izbora ne bude strah.


RTCG - Radio Televizija Crne Gore - Nacionalni javni servis :: Politika :: Važna uloga opština u procesu pristupanja EU\nPORUČENO NA OKRUGLOM STOLU 08. 07. 2019. 12:58 >> 12:59 0\nPORUČENO NA OKRUGLOM STOLU\nOpštine imaju važnu ulogu u usvajanju i primjeni evropskih standarda i vrijednosti, zbog čega treba da nastave sa sprovođenjem projekata koji donose koristi lokalnim zajednicama i njenim građanima, poručeno je na okruglom stolu "Lokalne samouprave u procesu pregovora – uspjesi i izazovi na putu prema EU".\nKako je saopšteno iz Generalnog sekretarijata Vlade, glavni pregovarač Aleksandar Drljević poručio je da je pristupanje EU, kao jedan od ključnih vanjskopolitičkih prioriteta Vlade, neostvariv bez aktivnog učešća i značajnog doprinosa lokalnih samouprava.\n"Reforme koje se sprovode na lokalnom nivou važna su pretpostavka za sprovođenje propisa koje usklađujemo s pravnom tekovinom EU, usvajanje i primjenu evropskih standarda u različitim oblastima, ali i za efikasno korišćenje dostupnih sredstava iz fondova EU", dodao je Drljević.\nOn je pozvao predstavnike lokalnih samouprava da, kroz pripremu i sprovođenje konkretnih projekata u pretpristupnom periodu, nastave da razvijaju svoje kapacitete i pripremaju se za članstvo u EU, navodeći da programi regionalne i teritorijalne saradnje predstavljaju posebnu priliku za lokalne samouprave i njihov razvoj.\n"Kroz raspoložive programe, do sada su odobrena 72 projekta u kojima crnogorske opštine učestvuju kao partneri, ukupne vrijednosti preko 100 miliona eura, sa ostvarenom podrškom od 11,6 miliona eura za lokalne samouprave. Projekti su realizovani u brojnim oblastima kao što su obrazovanje, kultura, seoski razvoj, zaštita životne sredine, socijalna kohezija, energetska efikasnost", rekao je Drljević.\n"Opštine imaju najbolji uvid u trenutno stanje i nivo spremnosti lokalne samouprave za primjenu EU standarda u svim oblastima iz nadležnosti opština, nose odgovornost za primjenu EU regulative i EU standarda u oblastima iz njihove nadležnosti i obezbjeđuju vidljivost benefita za lokalnu zajednicu koje donose evropske integracije kroz konkretne projekte i rezultate podrške EU", rekao je Bojadžić.\nZnačaj lokalnih samouprava u obezbjeđivanju održivog razvoja opština i sveukupan napredak države prema EU istakao je i šef Delegacije Evropske unije u Crnoj Gori, Aivo Orav.\n"Vlada ima ključnu odgovornost u pripremanju strategije za razvoj, dok je na lokalnim samoupravama odgovornost sprovođenja konkretnih aktivnosti", dodao je on.\n"EU je do sada donirala više od 25 miliona eura za finansiranje projekata čiji su korisnici crnogorske lokalne samouprave, a u narednim godinama planirano je i više sredstava", istakao je Orav, dodajući da opštine treba da budu aktivno uključene u pripremu projekata.


Vesti online / Vesti / Zanimljivosti / Majmun pokidao kablove i ostavio 50.000 ljudi bez struje\n"Majmunska posla" u Zambiji\nOn je u nedelju ujutro izazvao nestanak struje kada se popeo na elektranu i počeo da vuče kablove.\nBabun je preživeo "jak strujni udar" koji bi ubio čoveka, rekao je portparol elektrane Henri Kapata. On je dodao da bi u toj situaciji čovek, ako bi preživeo, odgovarao pred sudom.\nElektrana se nalazi u zambijskom turističkom gradu Livingstonu, gde je uobičajeno da se divlje životinje slobodno kreću zbog blizine nacionalnog parka. Snabdevanje strujom je u međuvremenu ponovo uspostavljeno u Livingstonu i okolnom području.\nU sličnom incidentu prošle godine, jedan majmun je izazvao nestanak struje širom Kenije.


Вучковић: Нови закон омогућава укидње „папира“ и дигитализацију бизниса\t| Ministarstvo privrede Republike Srbije\nVučković: Novi zakon omogućava ukidnje „papira“ i digitalizaciju biznisa\nIzmenama i dopunama Zakona o privrednim društvima stvoriće se preduslovi za eliminisanje poslovanja „na papiru“ i dalji razvoj koncepta e-uprave, digitalizaciju poslovanja i efikasniju komunikaciju privrede sa državnim organima i privrednih subjekata međusobno, izjavio je danas u Nišu v.d. pomoćnika ministra privrede Dušan Vučković.\n„Izmene Zakona će privredi omogućiti ekonomičnije i efikasnije poslovanje“, rekao je Vučković na okruglom stolu „Predstavljanje i diskusija o Nacrtu zakona o izmenama i dopunama Zakona o privrednim društvima”, koji je, kao deo javne rasprave o Nacrtu zakona o privrednim društvima održan u Regionalnoj privrednoj komori Nišavskog, Pirotskog i Topličkog upravnog okruga.\nVučković je objasnio da se izmene i dopune odnose i na stvaranje pravnog osnova da kvalifikovani elektronski potpis članova privrednog društva na osnivačkom aktu zameni overu potpisa.\n„Time se eliminišu troškovi overe potpisa, a ujedno se i skraćuje vreme potrebno za osnivanje društava“, rekao je pomoćnik ministra privrede dodajući da će, prema aktuelnim izmenama, biti obavezna i registracija adrese za prijem e-pošte, ali i dalje usklađivanje sa evropskim propisima koji se odnose na prekogranično pripajanje/spajanje društva kapitala, Evropsko društvo i Evropsku ekonomsku interesnu grupaciju.\nNa okruglom stolu je rečeno i da novi zakon, ako ga Vlada i Parlament usvoje u aktuelnoj formi, donosi i uređen postupak smanjenja osnovnog kapitala kod društva s ograničenom odgovornošću, kao i obaveznu registraciju ogranka domaćeg privrednog društva.\nBitne izmene i dopune odnose se i na unapređenje zaštite prava manjinskih članova društva, prinudni otkup i pravo na prodaju akcija, kao i na detaljno uređenje instituta prinudne likvidacije.\nOkrugli sto je organizovan u okviru Programa javne rasprave o Nacrtu zakona, u saradnji Ministarstva privrede i Privredne komore Srbije – Regionalna komora Nišavskog, Pirotskog i Topličkog upravnog okruga.\nOkrugli stolovi u okviru javne rasprave o ovom Nacrtu biće organizovane i 28. septembra u Novom Sadu i 4. oktobra 2017. godine u Beogradu.\nPočetna»Vesti»Vučković: Novi zakon omogućava ukidnje „papira“ i digitalizaciju biznisa


15:28h FILMSKA AKCIJA POLICIJE U BEOGRADU: Pogledajte kako je uhapšen diler nasred ulice! U automobilu krio 26 kilograma droge (VIDEO)\n15:27h ZAOVINSKO JEZERO PREPOLOVLJENO, NIKO NE MARI ZA EKOLOGIJU: Ugrožena štuka koja se mresti, nadležni kažu pražnjenje po pravilima\nRAT NA BLISKOM ISTOKU Apokaliptične scene iz Gaze, raste broj žrtava, Hamasove 204\t1.1k\nHAMAS PRETI DA ĆE UNIŠTITI TEL AVIV: Prvi snimci razorenih objekata u gradu, 6 36\t886\nIZRAELSKE SNAGE UPALE U KOMPLEKS DŽAMIJE AL AKSE: Evo zašto je Hramovna 18\t25\nUTIČE NA NJIH\nivana milovanovic\t 02.04.2018. 10:22h\nAustrijski kancelar Sebastijan Kurc utiče na nemačku politiku više nego nemačka kancelarka Angela Merkel, piše danas britanski časopis Spektejtor (The Spectator).\nList je kao sličnosti Merkelove i Kurca naveo to što su oboje na čelu vlade dobrostojećih zemalja, u kojima je imigracija dovela do rastuće zabrinutosti i u kojima desnica jača, a pored toga su ostvarili pobede na prošlim izborima, pored kojih ne mogu sami da vladaju.\nŠto se tiče formiranja vlade, navodi list, dve zemlje nisu slične, jer je Kurc izbegao socijaldemokrate i ušao u koaliciju sa Slobodarskom partijom (FPO), što se do sada isplatilo, dok je Merkelova ponovo krenula putem velike koalicije sa SPD-om.\nSpektejtor navodi da je Narodna partija Austrije (OVP) pod kancelarom Kurcom pooštrila svoj stav prema politici imigracije, dok je FPO potvrdila svoju podršku EU.\n"Ukoliko bi Kurc svojom politikom bio uspešan, to će imati veliki uticaj na Nemačku. Pokazaće se da li 'hrišćanske demokrate' sa nemačkim populistima moraju graditi mostove, i videće se da li je prošlo vreme Merkelove umerene politike", smatra britanski časopis.\nMerkel je to, kako dodaje list, već delimično naznačila time što je ojačala odnose svoje CDU sa "ćerkom strankom" u Bavarskoj, CSU, koja je u desnom političkom taboru.\nNemačka kancelarka mora činiti isto što i Kurc i glasače koje su CDU i CSU izgubile zbog AfD vratiti, a uzrok za gubitak glasača je u izbegličkoj krizi 2015, zbog čega je šef CSU Horst Zehofer novi ministar unutrašnjih poslova, koji će pratiti primer austrijskog kancelara i krenuti konzervativnijim kursom.\nSpektejtor u analizi dolazi do zaključka da su nemačka i austrijska politika često išle paralelno, te da je od Drugog svetskog rata Austrija bila ta koja je sledila nemačku politiku, ali da su se sada uloge dve zemlje promenile.\nUkoliko Merkelova želi da politički preživi moraće da krene austrijskim putem, tvrdi britanski list.\nInače Kurc će 13. juna boraviti u poseti Londonu na poziv britanske premijerke Tereze Mej, dve nedelje pre preuzimanja predsedavanja EU.\nSebastijan KurcAngela MerkelNemačkaAustrija\n52 PAKETA U ŠKODI\nFILMSKA AKCIJA POLICIJE U BEOGRADU: Pogledajte kako je uhapšen diler nasred ulice! U automobilu krio 26 kilograma droge (VIDEO)\nZAOVINSKO JEZERO PREPOLOVLJENO, NIKO NE MARI ZA EKOLOGIJU: Ugrožena štuka koja se mresti, nadležni kažu pražnjenje po pravilima\nRAT NA BLISKOM ISTOKU Apokaliptične scene iz Gaze, raste broj žrtava, Hamasove brigade postavljaju novi ultimatum Izraelu 204\t1.1k\nHAMAS PRETI DA ĆE UNIŠTITI TEL AVIV: Prvi snimci razorenih objekata u gradu, Gvozdena kupola presreće na desetine raketa! VIDEO 6 36\t886\nIZRAELSKE SNAGE UPALE U KOMPLEKS DŽAMIJE AL AKSE: Evo zašto je Hramovna gora jedna od najspornijih lokacija na svetu! 18\t25


Dragiša Milović - Blic Online\nKancelarija UNICEF-a u Prištini uručila je juče zaštitnu i medicinsku opremu Kliničko-bolničkom centru u Severnoj Kosovskoj Mitrovici, Domu zdravlja u Gračanici i ministarstvu zdravlja privremenih prištinskih institucija, izjavila je šefica kancelarije UNICEF-a za region Mitrovice Ivana Milosavljević.\nIvanović i Milović: Sramota je da i danas brinemo o fizičkoj bezbednosti\nLider Građanske inicijative "SDP" Oliver Ivanović i bivši predsednik opštine Zvečan Dragiša Milović ocenili su danas da paljenje njihovih automobila predstavlja političku poruku, rekli da ne veruju da su za to odgovorni Albanci, kao ni to da će počinioci biti otkriveni.\nRukovodstvo opština na severu Kosova: Nelegalna odluka o smeni\nSmenjeni čelnici četiri opštine na severu Kosova ocenili su danas da je odluka o njihovom smenjivanju suprotna odredbama Ustava i da za nju nije postojao nijedan zakonski osnov, a jednistveno su ukazali da ne rade u interesu Prištine.\nMilović i Vlašković: Nismo se dogovorili o izborima\nBeograd - Predsednici opština Kosovska Mitrovica i Zvečan Dragiša Vlašković (SNS) i Dragiša Milović (DSS) rekli su danas da se ni sa kim nisu dogovorili o izlasku na lokalne izbore Kosova 3. novembra.\nMilović: Rekli su nam da će izbora na Kosovu biti sa nama ili bez nas\nDržavni vrh je predstavnicima Srba sa severa pokrajine danas ponovo poručio da će lokalnih izbora na Kosovu biti bez obzira da li će kosovski Srbi odlučiti da na njih izađu, izjavio je večeras predsednik Opštine Zvečan Dragiša Milović.\nMilović: Srbi neće na kosovske izbore\nZvečan - Predsednik opštine Zvečan Dragiša Milović rekao je danas da Srbi sa severa Kosova neće izaći na lokalne izbore koje 3. novembra organizuje Priština.\nSrbi sa severa: Ništa novo u Tačijevoj izjavi\nKosovska Mitrovica - Predstavnici Srba sa severa Kosova izjavili su danas da im premijer Kosova Hašim Tači nije ponudio ništa novo, već su njegovi predlozi bazirani na Ahtisarijevom planu koji nisu prihvatili ni Srbija ni Savet bezbednosti UN.\nKfor je danas izrazio nezadovoljstvo razvojem događaja u naselju Brđani u severnom delu Kosovske Mitrovice uz ocenu da predstavnici zajednica snose odgovornost za povećanje tenzija.\nEuleks i Kfor pustili uhapšenog Srbina\nZVEČAN - Pripadnici Kfora i Euleksa pustili su danas Milutina Milovića u selu Žitkovac kod Zvečana, koji je jutros uhapšen u magacinu privatnog preduzeća “Metal” gde je radio kao portir, pošto u magacinu nisu pronašli nikakvo oružje.\nSrbi sa severa KiM danas razgovaraju s predsednikom Srbije\nKOSOVSKA MITROVICA - Predstavnici Srba sa severa Kosova danas će u Beogradu razgovarati s predsednikom Srbije Tomislavom Nikolićem, izjavio je Tanjugu predsednik opštine Kosovska Mitrovica Krstimir Pantić.\nMilović: U Zvečanu i lokalni izbori\nPredsednik opštine Zvečan Dragiša Milović izjavio je danas da je šefa UNMIK-a Farida Zarifa obavestio da će u ovoj opštini 6. maja biti održani izbori na svim nivoima, uključujući i lokalne.\nMilović: Srbi ne prihvataju odluku Kfora o kamionima\nPredsednik opštine Zvečan Dragiša Milović rekao je da je Kfor danas predstavnicima Srba sa severa Kosova preneo da kamioni koji iz centralne Srbije na Kosovo ulaze alternativnim putevima ne mogu da budu teži od tri i po tone.\nOpštine sa severa Kosova danas o referendumu\nU četiri opštine na severu Kosova danas će biti održane sednice skupština opština na kojima će se raspravljati o referendumu o tome da li Srbi prihvataju kosovske institucije ili ne.\nPredsednik opštine: Kfor prekršio dogovor\nZvečan - Predsednik opštine Zvečan Dragiša Milović optužio je danas Kfor da ne poštuje dogovor sa Srbima na severu Kosova.


Predstavnici Nacionalne agencije za regionalni razvoj u poseti “Luni” - Retail Serbia\nPredstavnici Nacionalne agencije za regionalni razvoj u poseti “Luni”\nPredstavnici Nacionalne agencije za regionalni razvoj posetili su predstavništvo modne kuće “Luna” u Požarevcu.\n"Luna" je korisnik podsticajnih sredstava Nacionalne agencije za regionalni razvoj za jačanje konkurentske pozicije na tržištu u okviru “Programa podrške razvoju konkurentnosti MSP”.\nIvica Eždenci, direktor Nacionalne agencije za regionalni razvoj naveo je kompaniju "Luna" kao primer dobrog poslovanja, kao preduzeće koje već godinama gradi dobar odnos sa svojim kupcima i proizvodnju planira unapred.\nBiljana Jovanović, vlasnica i direktorka “Lune”, istakla je da je da je reč o domaćem proizvodu, ali i da je 40% ukupne proizvodnje izvozno orijentisano.\nObzirom na to da je zastupljena na čitavoj teritoriji bivše Jugoslavije, Luna predstavlja regionalni brend, sa ciljem za daljim širenjem prodajne mreže.\nNacionalna agencija za regionalni razvoj ove godine anketirala je 3.000 malih i srednjih preduzeća. Rezultati pokazuju da postoji trend izlaska iz krize, jer je u porastu broj privrednika koji planiraju nove investicije i proširenje delatnosti, poput modne kuće “Luna”.


Potpuna rekonstrukcija ako Vučić bude premijer – mojKontakt portal – Radio Televizija Kontakt\nLidera naprednjaka na čelu vlade ne priželjkuju samo ona i njene stranačke kolege, već 60 odsto građana Srbije koji vjeruju upravo njemu, jer Vučić više nije političar koji zastupa svoje ili stranačke interese, već državnik koji gleda u budućnost, istakla je Mihajlovićeva u intervjuu sutrašnjem “Informeru”.\nOna je objasnila da nije ranije rekla da Ivica Dačić treba da podnese ostavku na mjesto premijera, već da razmisli o tome i da je to njen stav.\n“Ako moj predsednik može da uvidi da je nemoguće efikasno voditi dva resora, onda je logično da to bude primer svima. Vučić je postavio nove standarde u politici, ali nisu svi svesni toga”, kazala je potpredsjednica SNS.\n“Premijer je komentarisao i ministre koje postavlja SNS, šsto je bilo nekorektno. Uz to, unapred je kritikovao eksperte od kojih mi očekujemo mnogo, što je opet u skladu sa srpskim mentalitetom. Ali, ako želimo napred, takve stvari ćemo morati da promenimo”, smatra Mihajlovićeva.\nOna je rekla da ona umije da “iskoči” sa nekim stavovima i van partijskih, ali oko strateških ciljeva se unaprijed dogovore.\nUz napomenu da potpredsednici imaju veću slobodu da govore, ona je naglasila da prema stranci i prema javnosti najveću odgovornost snosi predsjednik SNS i da na Vučića pada i teret oko rekonstrukcije vlade, ekonomskih mjera, ali i borbe protiv korupcije i kriminala.\nOna je najavila da će stupiti u kontakt sa savjetnicom za energetiku kod predsjednika SAD Baraka Obame koja se preziva Šekarić i bila je osam puta polaznik u Petnici.\nMihajlovićeva je rekla da u Ministarstvu energetike ima 14 zaposlenih sa oročenim ugovorima o radu i da ona ima samo tri savjetnika. Najavila je izmjene u ljudstvu – neki će biti premješteni, a neki otpušteni. Biće promjena i u javnim preduzećima, kao što su EPS i “Srbijagas”, dodala je ministarka Mihajlović.\nOna je poručila da će budući ministar finansija Lazar Krstić imati apsolutnu političku podršku za sve što odluči da sprovede i radiće sa timom ljudi. Rast životnog standarda, podsticanje domaće proizvodnje, uz povećanje investicija i obavezu da svi plaćaju porez nisu čudo, ali su upravo ono što je Srbiji potrebno, naglasila je Mihajlovićeva.\nRekonstruisana vlada će, smatra Mihajlovićeva, trajati zavisno od toga koliko uspije da uradi i hoće li u narednom periodu s partnerima dijeliti iste ciljeve.\nOna je poručila da SNS, ako bude potrebno ići na izbore, sigurno neće bježati od njih.\nČović predložio ukidanje Federacije BiH


"Prikazali smo vrhunsku odbranu, koja nas krasi ove sezone, stvarno smo dali poslednje atome snage. Ne možemo pošteno ni da se radujemo. Mnogo je naporno. Sada ćemo da se odmorimo malo pa se okrećemo Mornaru. Ne bih pravio euforiju od ovoga, moramo da idemo utakmicu po utakmicu. Prvo Mornar, posle toga Efes, možda i glavni konkurent za plasman u plej-of. Videćemo, idemo polako", rekao je Simonović.\nOn je dodao da se pribojavao meča protiv grčkog tima, posebno zbog napornog puta iz Vitorije.\n"Bila je teška utakmica u Vitoriji, put još teži, problemi sa avionom... Pribojavali smo se utakmice, jer su oni bili odmorniji, igrali su kod kuće, em su odlična ekipa. Znaju da igraju, to smo videli kada su se vratili, ali pokazali smo sjajan kvalitet i karakter i uspeli da dobijemo meč", rekao je Simonović.\nPobedom protiv Panatinaikosa, Zvezda je ostvarila sedmi uzastopni trijumf u Evroligi.\n"Bravo za ceo tim, ali ne razmišljamo o tome, već da na svakoj utakmici pružimo maksimum, bilo da je to ABA liga ili Evroliga", poručio je Simonović.


Objavljen Izvještaj o realizaciji preporuka datih u Izvještaju o reviziji Godišnjeg konsolidovanog finansijskog izvještaja “Građanskog pokreta URA” za 2020. godinu\nPodgorica, 31.maj 2022.godine - Državna revizorska institucija je izvršila ocjenu realizacije preporuka iz Izvještaja o reviziji Godišnjeg konsolidovanog finansijskog izvještaja “Građanskog pokreta URA” za 2020. godinu.\nDržavna revizorska institucija je izvršila reviziju Godišnjeg konsolidovanog finansijskog izvještaja Građanskog pokreta „URA“ za 2020.godinu i sačinila Konačni izvještaj o reviziji u kojem je subjektu revizije dato 16 preporuka za otklanjanje utvrđenih nepravilnosti i jedna preporuka drugom državnom organu.\nNadležni Kolegijum DRI u sastavu senator Nikola N. Kovačević – rukovodilac Kolegijuma i predsjednik senata dr Milan Dabović - član Kolegijuma zaključio je da je Građanski pokret „URA“ u izvještajnom periodu od objavljivanja Izvještaja DRI realizovao veći broj preporuka (11 od 16), jedna preporuka nije realizovana, tri preporuke su djelimično realizovane, a za jednu preporuku državni revizor se nije mogao uvjeriti u status preporuke. Zaključak Kolegijuma je da Građanski pokret „URA“ za nerealizovanu, djelimično realizovane preporuke i preporuku za koju se državni revizor nije mogao uvjeriti u status dostavi dodatnu dokumentaciju, dokaze i obrazloženja i novi Izvještaj o realizaciji preporuka za sve preporuke.\nKonačan Izvještaj o realizaciji preporuka datih u Izvještaju o reviziji Godišnjeg konsolidovanog finansijskog izvještaja “Građanskog pokreta URA” za 2020. godinu i infografik su objavljeni na zvaničnoj internet stranici DRI.\nIzvještaj o realizaciji preporuka datih u reviziji Godišnjeg konsolidovanog finansijskog izvještaja Građanskog pokreta "URA" za 2020. godinu\nIzvještaj o realizaciji preporuka datih u reviziji Godišnjeg konsolidovanog finansijskog izvještaja Građanskog pokreta "URA" za 2020. godinu (infografik)\nMore in this category: « Objavljen Izvještaj o realizaciji preporuka datih u Izvještaju o reviziji Godišnjeg konsolidovanog finansijskog izvještaja Bošnjačke stranke za 2020. godinu\tKonsultativno saslušanje povodom Izvještaja DRI o reviziji uspjeha „Efikasnost upravljanja sredstvima donacija za suzbijanje koronavirusa“ »


Sindikat Sloga se protivi usklađivanja penzija sa stanjem u budžetu\n► Sindikat Sloga se protivi usklađivanja penzija sa stanjem u budžetu\nUdruženi sindikati Srbije "Sloga" danas su saopštili da se protive predlogu Vlade Srbije da se penzije usklađuje samo sa stanjem u budžetu, umesto sa rastom inflacije.\nTaj sindikat je ukazao da su penzije ostvarena prava na osnovu ulaganja odbijanjem dela novca kroz zaradu za PIO fond, "a ne milostinja ili dobra volja političkih faktora na vlasti".\n"Ovakav predlog pokazuje potpuno nerazumevanje materije i nesposobnost aktuelne vlasti da upravlja PIO fondom, već da izobličavanjem stvarnosti raznim trikovima i iluzijama prikazuje lažnu brigu o najstarijoj populaciji koja je godinama kroz svoj rad odvajala za budžet deo sredstava svoje zarade nadajući se pristojnom životu u trećem dobu", ističe se u saopštenju "Sloge".\nDodaje se da je "opasna iluzija" aktuelne vlasti da će penzije u budućnosti biti značajno veće kada ih vlada bude usklađivala sa stanjem u budžetu, "budući da državnu statistiku i parametare za obračun, od rasta BDP-a, visine prosečne plate, broja zaposlenosti i slično, niko u Srbiji, od laika do najuvaženijih stručnjaka ekonomije i statistike ne mogu u potpunosti da shvate i razumeju".\n"Najopasnije je, ipak, to što bi sadašnje generacije i radno sposobno stanovništvo ovakav nakaradan način usklađivanja penzija mogli da prepoznaju kao uludo izdvajanje novca za PIO fond, kao neku novu vrstu štednje kod 'Jezdi i Dafina', što bi za efekat u bliskoj budućnosti imalo totalno urušavanje PIO fonda, što je veoma opasno po nacionalni interes i što se ne sme dogoditi ni po koju cenu", upozorila je "Sloga".\nSindikat Sloga saopštio je danas da ove godine 1. maj, Međunarodni praznik rada, radnici širom Srbije dočekuju u vanrednom stanju, u nehumanom karantinu, represiji, depresiji i strahu sa...


sloba radanovic Архиве - Stars.rs\nSa ovim zadrugarima Sloba se i izljubio. Sloba Radanović je napravio sjajnu žurku sinoć u “Zadruzi”. On je nakon izvanrednog nastupa krenuo da naputi kazino,...\nby Redakcija 4 days ago 4 days ago\nSa ovim zadrugarima Sloba se i izljubio. Sloba Radanović je napravio sjajnu žurku sinoć u “Zadruzi”. On je nakon izvanrednog nastupa krenuo da naputi kazino, ali se ipak vratio da se pozdravi sa pojedinim zadrugarima. Dok je išao ka Marku Janjuševiću Janjušu kog je i zagrlio, stisnuo je Gagija Đoganija za ruku, što je ovog...\nZadrugari su navikli na žurke utorkom uveče, a što ni sada neće biti izuzetak. Međutim, predstojeća žurka u “Zadruzi” umnogome će se razlikovati od ostalih,...\nZadrugari su navikli na žurke utorkom uveče, a što ni sada neće biti izuzetak. Međutim, predstojeća žurka u “Zadruzi” umnogome će se razlikovati od ostalih, budući da je Veliki šef za svoje finaliste pripremio pravi spektakl u finalnoj nedelji! U “Zadrugu” stiže popularni pevač i bivši učesnik prve sezone Sloba Radanović, čiji će ulazak na...\n“OPORAVAK ĆE BITI DUG” Čovek koji je povređen u udesu sa Slobom PROGOVORIO O SUĐENJU sa pevačem\nSloba Radanović i njegova devojka Jelena Đuričanin pre dve večeri imali su udes u Beogradu, a čovek sa kojim su se sudarili tvrdi da neće...\nby Redakcija 3 weeks ago 3 weeks ago\nSloba Radanović i njegova devojka Jelena Đuričanin pre dve večeri imali su udes u Beogradu, a čovek sa kojim su se sudarili tvrdi da neće tužiti pevača. – Neću da tužim Slobu – rekao je za “Alo” Branko Andrić, čovek koji se sudario sa Slobom i Jelenom, dok je njegova supruga Goca dodala: – Nećemo...\nGOREĆE ŠABAC: Dve Kijne velike ljubav nastupaju zajedno!? (FOTO)\nPobednica rijaliti šou programa “Zadruga” Kija Kockar, definitivno je jedna od najpoželjnijih žena na našim prostorima, pogotovo nakon što prema pisanjima medija razvela od svog...\nPobednica rijaliti šou programa “Zadruga” Kija Kockar, definitivno je jedna od najpoželjnijih žena na našim prostorima, pogotovo nakon što prema pisanjima medija razvela od svog sada već bivšeg supruga Slobodana Radanovića! Međutim, ono što će se desiti u petak mnoge je navelo na razmišljanje! Naime, prema najavama organizatora koncerta “Idealno veče” u petak 09.novembra u...


Neshvatljivo je dovoditi u pitanje 9. januar | Trebinje Live\nPATRIJARH IRINEJ Neshvatljivo je dovoditi u pitanje 9. januar – istorijski datum\nIzvor: SRNA Foto: SRNA TREBINJELIVE 06. 12. 2015. - 9:36h\nNJegova svetost patrijarh srpski Irinej izjavio je da je razočaran zbog odluke Ustavnog suda BiH da Dan Republike Srpske proglasi neustavnim, pogotovo što ona dolazi u trenucima kada Srpska pravoslavna crkva čini sve da uspostavi bliže odnose sa islamskom zajednicom.\nPatrijarh Irinej kaže da je neshvatljivo da se istorijski datum – 9. januar kada je stvorena Republika Srpska dovodi u pitanje i da se postavlja želja da se zamijeni.\n„To je događaj koji se desio toga dana i tu prestaje svaka diskusija, a najmanje nekakva zakonska odluka“, rekao je patrijarh Irinej sinoć za Radio-televiziju Republike Srpske.\nPatrijarh Irinej podsjetio je da se taj događaj desio na dan kada Srpska pravoslavna crkva slavi Svetog arhiđakona i velikomučenika Stefana.\n„Kod nas svaki dan ima neki praznik. Prema tome, da nije bio arhiđakon Stefan, bio bi neki drugi. Tražiti izmenu zbog toga malo je nerazumljivo“, rekao je partijarh srpski.\nOsvrćući se na nedavni sastanak u Bijeljini sa zvaničnicima i političkim predstavnicima Republike Srpske, partijarh Irinej je rekao da je sa njima imao konstruktivan dijalog.\n„Iskreno smo razgovarali o svim stvarima i događajima, kako kod nas u Srbiji, tako i u Republici Srpskoj“, kaže patrijarh Irinej.\nSrpski patrijarh je izrazio nadu da će taj razgovor biti od koristi i da će biti jedna vrsta usmjerenja i za buduće dane.\n„Tom prilikom sam rekao da su Milorad Dodik, Mladen Ivanić i Mladen Bosić ličnosti koje je narod izabrao od kojih očekuje da budu njegovi pravi predstavnici, da se dogovaraju o potrebama i rešavanju probleme koji iskrsnu“, napomenuo je partijarh Irinej.\nPatrijarh Irinej istakao je da je razgovor prošao baš onako kako priliči onima koji predstavljaju narod i onima koji predstavljaju Crkvu.


Srebro i zlato - Fortrade\nSrebro i zlato - 01/08/2019\nPodaci sa tržišta rada SAD (2. avgust u 14:30 časova)\nZvanični podaci s američkog tržišta rada u julu mesecu biće objavljeni sutra, pre svega podaci o novootvorenim radnim mestima izvan sektora poljoprivrede (tzv. NFP - Non-farm payrolls), rastu prosečne zarade po satu i stopi nezaposlenosti. Ekonomisti očekuju da je javni sektor u julu dodao 164.000 novih radnih mesta, što bi bilo ispod 224.000 koliko je zabeleženo u junu. Osim toga, analitičari očekuju da su prosečne zarade u SAD u proteklih godinu dana porasle za 3,1% (+0,2% na mesečnom nivou), dok se od stope nezaposlenosti očekuje da ostane neizmenjena na 3,7%. Učesnici na finansijskom tržištu pažljivo će pratiti objavljivanje ovih podataka jer rezultati imaju uticaj na buduću monetarnu politiku Federalnih rezervi koje su u sredu, 31. jula, snizile kamatnu stopu za 0,25% i saopštile da će nastaviti da prate ekonomske podatke pre nego što donesu novu odluku o mogućim intervencijama u monetarnoj politici. Prema podacima sa terminala Bloomberg, učesnici na finansijskom tržištu smatraju da postoji 62% šanse da će kamatna stopa biti snižena za 0,25% u septembru. Dakle, sutrašnji podaci o tržištu rada mogli bi da imaju značajan uticaj na tržišna očekivanja, a samim tim i na vrednost američkog dolara. Ukoliko sutrašnji podaci budu razočaravajući, to će povećati šansu za sniženje kamatne stope u septembru, što bi moglo da pomogne ceni zlata da se održi iznad psihološke barijere od 1400 dolara za finu uncu, dok bi cena srebra mogla da se oporavi iznad nivoa od 16 dolara za uncu.\nDa li će SAD nametnuti carinske tarife na proizvode EU? (5. avgust)\nNedavno objavljena namera američke administracije da uvede carinske namete na evropske proizvođače automobila, negativno je uticala na tržišni sentiment. Trgovinske nesuglasice između SAD i EU traju već oko 15 godina. Obe strane su se žalile Svetskoj trgovinskoj organizaciji zbog subvencija koje SAD daju Boeing-u s jedne strane, odnosno subvencija koje EU dodeljuje Airbus-u, s druge strane.\nSvega nekoliko dana nakon samita G20 i trgovinskog primirja postignutog između SAD i Kine, američka administracija je zapretila EU da će nametnuti dodatne carinske tarife na evropsku robu vrednu 4 milijarde dolara. Evropski komesar za trgovinu Sesilija Malmstrom je 8. jula saopštila da očekuje kako će SAD i Evropska unija nametnuti tarife jedna drugoj, kao odgovor na nelegalne subvencije koje ove dve države daju kompanijama Airbus SE i Boeing Co. Trgovinski predstavnik Sjedinjenih Američkih Dražava traži da se otvori period javnog raspravljanja i 5. avgusta će organizovati javno saslušanje o predloženim dodatnim nametima. Ukoliko SAD odluče da zaista nametnu carinske tarife na dobra iz EU, to će izrazito negativno uticati na tržišni sentiment, što bi moglo da smanji potražnju za rizičnijim finansijskim instrumetnima i podstakne potražnju za relativnom finansijskom sigurnošću zlata i srebra.\nSve veće tenzije na Bliskom istoku takođe zabrinjavaju investitore što ih navodi na preusmeravanje kapitala u zlato i srebro. Zlato se koristi kao sigurno finansijsko utočište u periodima neizvesnosti i stoga geopolitičke tenzije često podstiču rast cene ovog metala. Tenzije između Sjedinjenih Država i Velike Britanije sa jedne, i Irana sa druge strane, nedavno su podstakle potražnju za zlatom jer investitori strahuju od potencijalne eskalacije sukoba u Persijskom zalivu. Osim toga, nedavne tenzije na Korejskom poluostrvu takođe su izazvale zabrinutost na tržištima, što je dodatno podstaklo potražnju za zlatom. Takođe, ne treba zaboraviti na Brexit. Sve veća neizvesnost po pitanju načina na koji će Ujedinjeno Kraljevstvo napustiti Evropsku uniju takođe navodi investitore na usmeravanje kapitala u instrumente koji se smatraju sigurnim finansijskim utočištem.\nCentralne banke širom sveta razmatraju sniženje kamatnih stopa zbog strahova od moguće recesije\nCentralne banke širom sveta ove godine su izrazile zabrinutost zbog mogućeg usporavanja globalnog privrednog rasta. Zbog toga su odbori ovih banaka počeli da uzimaju u obzir moguća sniženja kamatnih stopa kako bi sprečili pad privrede u recesiju. Rezervna banka Australije je u 2019. godini već dva puta snizila referentnu kamatnu stopu, sa 1,50% na 1,00%. Ekonomisti očekuju barem još jedno sniženje kamatne stope u Australiji do kraja godine. Federalne rezerve Sjedinjenih Američkih Država takođe su snizile referentnu kamatnu stopu za 0,25% (sa 2,50% na 2,25%), pri čemu će do kraja godine kamatna stopa možda biti oborena ponovo. Ekonomski problemi u evro zoni se nastavljaju, što je nateralo Evropsku centralnu banku da uzme u obzir obaranje kamatne stope za 0,1% u septembru 2019. godine. S druge strane, slaba stopa inflacije u Japanu otvara vrata dodatnim podsticajnim ekonomskim merama u Japanu što znači da bi Banka Japana takođe mogla da se odluči za sniženje kamatne stope. Neizvesnost povodom Brexita i sve veća mogućnost da će Ujedinjeno Kraljevstvo napustiti Evropsku uniju bez potpisivanja sporazuma o prelaznom periodu podstakle su očekivanja da će Banka Engleske ove godine sniziti kamatnu stopu.\nNivoi tehničke analize za srebro i zlato\nPivot tačka: 15.920\nPivot tačka: 1400.00\n* 1.00 lot je ekvivalent 10000 unci srebra\n** 1.00 lot je ekvivalent 100 unci zlata\n*** Datum i vreme deviznog kursa upotrebljenog za kalkulacije je 11:50 a.m. (GMT +1) 01/08/2019


Kacin: Zabrana Parade će delovati poražavajuće\n28. septembar/rujan, 2013.\nIzvestilac Evropskog parlamenta za Srbiju Jelko Kacin ocenio je danas da zabrana Parade ponosa deluje naročito poražavajuće u svetlu tek započetog procesa dubinske analize (screening) poglavlja 23, koje se odnosi na vladavinu prava u Srbiji.\n"Pravo na javno okupljanje nije omogućeno gradjanima Srbije i time Srbija nije prošla jedan izuzetno vidljiv test nezavisnosti institucija", navodi se u saopštenju Jelka Kacina i dodaje da će odluka o zabrani biti uključena u izveštaj Evropskom parlamentu o napretku Srbije.\nKacin je dodao da, uprkos tome što nije bilo nikakvih incidenata na improvizovanoj noćnoj Paradi, lideri Srbije nisu u praksi pokazali punu posvećenost vladavini prava koja je neophodna za privlačenje stranih investicija i uspeh u približavanju EU.\n"Srbija dugo nije bila tako blizu odluci za 'da' Paradi, koja bi sliku Srbije konačno promenila u motor promocije ljudskih i manjinskih prava na Zapadnom Balkanu", naveo je on.\nPrema Kacinovim rečima, odluka o zabrani Parade ponosa nije od pomoći ljudima unutar institucija EU koji su posvećeni procesu proširenja i podršci Srbije na putu reformi i ulaska u EU.


Horor/triler - Otok Fantazija: Pogledajte trailer\nMjesto gdje sve fantazije završavaju u prvom traileru napetog horor trilera!\nProdukcijska kompanija Blumhouse (Halloween, Get out, Paranormal Activity, Split) narednog februara predstavlja nam horor/triler „Otok Fantazija“ radi kojeg ćemo sljedeći put dva puta razmisliti prije nego li zaželimo neku želju ili fantaziju. Kako to izgleda kada se najveće fantazije pretvore u horor i noćnu moru saznat ćemo početkom sljedeće godine kada film dolazi i u BH kina, a djelić misterije ovog intrigantnog otoka pogledajte u prvom traileru filma.\nLIFE: Međunarodni filmski festival Karlovy Vary seli u kina\nNa otoku intrigantnog imena Fantazija zagonetni gospodin Roarke ostvaruje tajne snove svojih gostiju u luksuznom, udaljenom tropskom odmaralištu. Ali kad se te maštarije pretvore u noćne more gosti će morati riješiti misteriju otoka kako bi spasili svoje živote.\nCon film, zvanični zastupnik studija Sony za BiH donosi ovaj napeti i intrigantni naslov na repertoar svih BH kina u februaru naredne godine zajedno sa stripovskim blockbusterom vin Diesela „Bloodshot“.


'Životinje' su prva u serijalu edukativnih aplikacija iz Srbije\nKako naši najmlađi ne bi pomenute telefone koristili samo za gledanje crtanih filmova, igranje igara ili još gore prisutpali nepogodnom sadržaju, Aleksandar Lugonja je zajedno sa svojim kolegom odlučio da na domaćem tržištu ponudi jedno sasvim novo rešenje za decu – u okviru projekta Bebilica.\nZapravo, Bebilica podrazumeva lansiranje niza aplikacija kao alternativni i interaktivni format obrazovanja. Prva u nizu aplikacija koje će biti dostupna za roditelje ali i njihovu malu decu odnosi se na učenje o životinjama pa otuda i sama aplikacija koja je besplatna i koju je moguće preuzeti za iOS i Android, nosi jednostavan naziv – “Životinje”.\nAleksandar je inače softverski inženjer, a mi smo se odlučili da sa njim porazgovaramo kako je odlučio da svoje znanje iz sveta razvoja aplikacija upotrebi na najbolji mogući način i najmlađima ali i starijima donose jedan više nego koristan digitalni edukativni alat.\nRoditelji prepoznali kvalitet aplikacije\nOtkrivajući nam pozadinu nastanka ideje za pokretanje pomenutog projekta, Aleksandar kaže kako je njegov prijatelj i kolega Bojan Malinović zajedno sa svojom suprugom u želji da slobodno vreme svojoj deci ispuni kreativnim i poučnim sadržajem, uvideo da na našem jeziku zaista ne postoji mnogo aplikacija za decu tog uzrasta.\nKako nam je naš sagovornik otkrio, deca njegovog kolege su u tom trenutku bila oduševljena domaćim životinjama, te je shodno tome, prva aplikacija namenjena učenju o životinjama u čiju se realizaciju i razvoj ovaj dvočlani tim brzo upustio.\nLugonja dalje dodaje da Bebilica ima za cilj uvođenje digitalizacije u obrazovanje naših mališana. Kako dodaje, on i njegov kolega pre svega smatraju da ova sfera digitalnog sveta može i treba biti unapređena kvalitetnim i edukativnim sadržajem i dodaje:\nPažljivo biramo sadržaj za decu prilagođen uzrastu, koji je izuzet od reklamnih i drugih sadržaja nad kojima nemamo punu kontrolu, pa time obezbeđujemo da vreme provedeno u korišćenju aplikacije ne može biti zloupotrebljeno. Naša prva aplikacija namenjena je deci uzrasta između dve i pet godina, dok će naredne shodno sadržaju i temi biti namenjene i drugim uzrastima.\nDa su Aleksandar i njegov kolega uradili zaista sjajan posao pokazuju i veoma pozitivne reakcije roditelja koji su istu preuzeli sa App Store i Google Play prodavnica, kao i njihove ocene ovog proizvoda. Aleksandar za Netokraciju otkriva da su prvi utisci bili jako važni i pomogli su da se bolje razume na koji način dodatno može da se unapredi sama aplikacija.\nOno što je zaista pozitivan pokazatelj za naredni period jeste da su mnogi korisnici, dodaje Lugonja, nestrpljivi u razvoju nekoliko narednih nivoa koji su takođe planirani, kao što su životinje iz safarija i dinosaurusi.\nIako je tek nedavno objavljena, pomenuta aplikacija je za sada zabeležila oko 100 aktivnih korisnika, dok je preuzimanja prema dostupnim podacima, bilo nešto manje od 1.000. Ipak, treba imati na umu da za sada većina korisnika dolazi iz kruga porodice, prijatelja i njihovih preporuka, dok se veći broj očekuje kada se krene sa aktivnom promocijom aplikacije, što je svakako u planu, kao i naredna aplikacija – o čemu nam je naš sagovornik otkrio više detalja:\nNaredna aplikacija za koju se nadamo da će biti spremna do kraja godine, biće igra memorije, kroz koju želimo da podstaknemo razvoj pamćenja i motorike. Nakon toga u planu su i aplikacije za učenje oblika, boja i slova.\n‘Na nama je da damo deci najkvalitetnije što tehnologija može da pruži’\nU nastavku razgovora sa Aleksandrom, dotakli smo se i biznis dela ove priče. Kako nam je on otkrio primarni motiv jeste ponuda kvalitetnog sadržaja deci i pomoć roditeljima u razvoju i vaspitanju dece. “Razvoj aplikacija, dizajn i reklame iziskuju ozbiljna finansijska sredstva, tako da profitabilnost ovakvih proizvoda može da se ostvari na duge staze isključivo prepoznavanjem kvaliteta proizvoda od strane korisnika”, istakao je Lugonja.\nPrva aplikacija u nizu koja će biti objavljena u okviru projekta Bebilica odnosi se na učenje o životinjama. Sledeća aplikacija biće namenjena za vežbanje pamćenja i motorike.\nKada je reč o poslovnom modelu, Aleksandar nam tu nije otkrivao previše detalja, jer je i sam projekat mlad. Aplikacija je trenutno besplatna, a za sada je potpuni fokus dat na kvalitetu i stabilnosti same aplikacije.\nPred sam kraj, naš sagovornik ističe da za sada aplikacije koje će se nalaziti u okviru Bebilice nemaju konkurenciju na domaćem tržištu, a Aleksandar ovim putem poziva sve ljude dobre volje da se u ovu sferu uključe kako bi se zajedničkim snagama doprinelo razvoju naše dece kroz digitalne i savremene alate:\nDigitalizacija je nešto od čega se ne može pobeći, a ukoliko želimo da naša deca idu u korak sa svetom i tehnologijom, na nama je da im obezbedimo najbolje i najkvalitetnije što tehnologija može da pruži. Digitalizacija je već prisutna u školama i vrtićima, ali je neophodno istu kontrolisati, nadgledati i regulisati sadržaj što trenutno nije slučaj.\nOvakvim aplikacijama, na koje se Bebilica fokusira, sadržaj je u potpunosti kontrolisan i usmeren upravo ka edukaciji, školama i prosveti, te nije isključeno da se jednog dana nađe u školama.\nNa pitanje Netokracije koji su naredni planovi kada je reč o novim aplikacijama, Aleksandar dodaje da je jedna od ideja da se u što kraćem roku objavi još nekoliko nivoa životinja za trenutnu aplikaciju kako bi se kompletirala i prilagodila svačijem ukusu. “Uz to, paralelno radimo i na novoj aplikaciji kroz koju će deca moći da vežbaju inteligenciju, pamćenje i motoriku”, zaključio je Aleksandar na kraju.\n8. 10. 2020. u 14:53 Odgovori\nA šta je s decom koju roditelji ne hvale, za njih ne treba aplikacija?